sagorsarker/bangla-wikipedia huggingface dataset:
সা'আদ খাইর

ফিল্ড মার্শাল সাদ খাইর জর্দানের একজন প্রভাবশালী নিরাপত্তা ব্যক্তিত্ব এবং দেশটির প্রধান গোয়েন্দা সংস্থা জেনারেল ইন্টেলিজেন্স ডাইরেক্টোরেট (জিআইডি)-র প্রধান ছিলেন। বিশ্বব্যাপী মার্কিন যুক্তরাষ্ট্রের সন্ত্রাসের বিরুদ্ধে যুদ্ধ শুরু হওয়ার পর জর্দান সরকার ন্যাশনাল সিকিউরিটি এজেন্সি গঠন করলে খাইর তার প্রধানের দায়িত্মও লাভ করেন।
সাদ খাইর ২০০০ সালে জিআইডির প্রধান নিযুক্ত হন। এই পদে চার বছর দায়িত্ম পালন করার পর ২০০৪ সালে তাকে ফিল্ড মার্শাল পদবী প্রদান করা হয়। একই সময়ে জর্দানের রাজা দ্বিতীয় আব্দুল্লাহ তাকে ন্যাশনাল সিকিউরিটি এজেন্সি গঠনের দায়িত্ম দেন। নব্য এই সংগঠনের উদ্দেশ্য ও করণীয় বিষয়ে কখনও সরকারের তরফ থেকে কিছু জানা যায়নি, তবে ধারণা করা হত এর উদ্দেশ্য ছিল দেশটির সকল নিরাপত্তা বাহিনী ও আইন-শৃংখলা রক্ষাকারী বাহিনী সমূহের গোয়েন্দা তৎপরতাকে সমন্বয় করা।
সাদ খাইরের পিতামহ সাঈদ পাশা খাইরকে জর্দানের আধুনিক শাসন ব্যবস্থার প্রতিষ্ঠাতাদের একজন হিসেবে গণ্য করা হয়, যিনি ১৯২০ সাল থেকে ১০২৫ পর্যন্ত আম্মানের মেয়র হিসেবে দায়িত্ম পালন করেন। সাদের পিতা বাশির খাইর রাজা প্রথম আব্দুল্লাহের শাসনামলে একাধারে জর্দানের স্বরাষ্ট্র মন্ত্রী, জাতীয় প্রতিনিধি সভার স্পিকার এবং রাজকীয় আদালতের প্রধান হিসেবে দায়িত্ম পালন করেন।
সাদ খাইর ২০০৯ সালের ৯ ডিসেম্বর তারিখে অস্ট্রিয়ার রাজধানী ভিয়েনার একটি হোটেলে রহস্যজনক ভাবে মারা যান। আনুষ্ঠানিক ভাবে তার মৃত্যুর কারণ হিসেবে হৃদযন্ত্রের ক্রিয়া বন্ধ হওয়ার কথা বলা হয়। ১০ ডিসেম্বর তারিখের মধ্যে তার মৃতদেহ আম্মানে এনে সেখানে সমাহিত করার ব্যবস্থা করা হয়। মৃত্যুর সময়ে সাদের বয়স ছিল ৫৮।
জানা যায় ওয়াশিংটন পোস্টের নিয়মিত কলামিস্ট ও মার্কিন ঔপন্যাসিক ডেভিড ইগনাটিয়াসের উপন্যাস "বডি অফ লাইজ" ও ব্রিটিশ চিত্রনির্মাতা স্যার রিডলি স্কটের একই নামের চলচ্চিত্রের চরিত্র ‘হানি সালাম’-কে অনেকটাই সাদ খাইরের আদলে তৈরি করা হয়েছে।
ডেভিড ইগনাটিয়াস উপন্যাসটি রচনার অভিজ্ঞতা নিয়ে ওয়াশিংটন পোস্টে তার লেখা এক নিবন্ধে উল্লেখ করেন, হানি পাশা ওরফে হানি সালাম, যাকে জর্দানের গোয়েন্দা প্রধান হিসেবে দেখানো হয়েছে, উপন্যাস ও চলচ্চিত্রে তাকে ঘিরে ঘটা ঘটনাসমূহ মূলত ২০০০ সাল থেকে ২০০৫ পর্যন্ত জিআইডি প্রধান হিসেবে সাদ খাইরের অভিজ্ঞতার উপর ভিত্তি করে তৈরি করা হয়েছে। ইগনাটিয়াস জানান তৎকালীন সিআইএ প্রধান জর্জ টেনেটের সাথে ব্যক্তিগত পরিচয়ের সূত্র ধরে তিনি জর্দানে গিয়ে সাদ খাইরের সাথে সাক্ষাতের সুযোগ পান এবং তার কাছ থেকে জানা তথ্যের ভিত্তিতে ঘটনাগুলো বর্ণিত হয়েছে। বিশেষ করে এক জর্দানিয়ান জঙ্গিকে তার মায়ের সাথে ফোনে কথা বলিয়ে আবেগের ফাঁদে ফেলা, আসামীকে জিজ্ঞাসাবাদের ক্ষেত্রে শারীরিক নির্যাতনের পদ্ধতি পরিহার করার মত কয়েকটি ঘটনা সাদ খাইরের সরাসরি অভিজ্ঞতা থেকে নেয়া হয়েছে।
একই নিবন্ধে ইগনাটিয়াস আরও উল্লেখ করেন রাজা দ্বিতীয় আব্দুল্লাহর সাথে মূলত রাজনৈতিক ও ব্যবসায়িক মতবিরোধের জের ধরে খাইর ২০০৫ সালে জিআইডি থেকে ও ২০০৬ সালে রাজকীয় প্রশাসনের সব ধরনের পদ থেকে বিতাড়িত হন, এবং এই ক্ষমতা হারানোর জের ধরে এক সময়ের তীক্ষ্ম বুদ্ধিসম্পন্ন ও আন্তর্জাতিক গোয়েন্দা মহলে সমাদৃত এই গোয়েন্দা প্রধান উচ্ছৃংখল ও দৃষ্টিকটু জীবন যাপন শুরু করেন, যা ২০০৯ সালে তার মৃত্যুর আগ পর্যন্ত বহাল ছিল। ইগনাটিয়াসের নিবন্ধটি খাইরের মৃত্যুর চার দিন পর ওয়াশিংটন পোস্টে প্রকাশিত হয়।
বডি অফ লাইজে হানি সালামের চরিত্রে অভিনয় করেন ব্রিটিশ অভিনেতা মার্ক স্ট্রং, যিনি চরিত্রটির জন্য লন্ডন ক্রিটিকস সার্কেল ফিল্ম অ্যাওয়ার্ডের ‘শ্রেষ্ঠ পার্শ্ব অভিনেতা’ পুরস্কারের জন্য মনোনীত হন।
মনোব্যাধি

মনোব্যাধি বা সাইকোসিস () শব্দটি সাধারণত গুরুতর মানসিক রোগ বা উন্মত্ততা বোঝাতে ব্যবহার করা হয়। সাধারণত এরকম মানসিক রোগীদের বিচারবোধ, ইচ্ছাশক্তি ও কর্মক্ষমতার গুরুতর গোলযোগ ঘটে থাকে। উপসর্গের তীব্রতা এবং সংশোধনী শিক্ষা গ্রহণে অপরাগতা এই মানসিক রোগের প্রধান বৈশিষ্ট্য।
সিগমুন্ড ফ্রয়েড মনে করতেন সাইকোসিস রোগীদের মনোজগত বাস্তবতা থেকে ভিন্ন। আরেকটি মানসিক রোগ নিউরোসিস সাইকোসিস থেকে ভিন্ন কারণ নিউরোসিস মূলত যৌনপ্রবৃত্তির তাড়না () ও তদীয় নিয়ন্ত্রণকারী শক্তির () অবচেতন দ্বন্দ্ব থেকে উদ্ভূত। কার্যত নিউরোসিসের ক্ষেত্রে এই নিয়ন্ত্রণকারী শক্তিই প্রাধান্য বিস্তার করে। বাস্তবে অবশ্য সাইকোসিস এবং নিউরোসিসের মাত্রাগত পার্থক্য কম। সাইকোসিসের রোগীরা মিথ্যা বিশ্বাস () এবং দৃষ্টিভ্রমে (হ্যালুসিনেশন) () ভুগে থাকে। এজন্য আইনের দৃষ্টিতে এদের কর্মকাণ্ডের জন্য এরা দায়ী নয় বলে মনে করা হয়।
সাইকোসিস বিভিন্ন ধরনের হতে পারে। নিচে এর কিছু ধরন তুলে ধরা হলো।:
সাইকোসিসে আক্রান্তদের সমস্যাগুলোর মধ্যে দৃষ্টিভ্রম (), ভ্রম (), ক্যাটাটোনিয়া (), চিন্তার বিশৃঙ্খলা () দেখা যায়। এছাড়া এদের মধ্যে সামাজিক পরিমিতি বোধ হ্রাস পায়।
দৃষ্টিভ্রম বা হল সাধারণভাবে অস্বাভাবিক উপলব্ধি। এটি কোনো অলীক বস্তু দেখা সম্পর্কে মিথ্যা উপলব্ধি। কোনো মানসিক রোগীর ক্রমাগত দৃষ্টিভ্রম হতে থাকে। একই সাথে অনেক ধরনের জিনিস দেখা সম্ভব এই রোগে। বলা হয়ে থাকে আমরা স্বপ্নে আসলে এরকম অসংখ্য দৃষ্টিভ্রমের শিকার হই। তবে, অবশ্যই সেটি কোনো রোগের উপসর্গ নয়।
ভ্রম বা হল মিথ্যা বিশ্বাস। অর্থাৎ এমন কোনো বিশ্বাস যা সমাজের সবাই মিথ্যা হিসেবে জানে এবং সেটির বিপরীতে সকলের কাছেই প্রমাণ আছে। তবে এটির সাথে প্রাতিষ্ঠানিক ধর্মে বা প্রাতিষ্ঠানিক কোন আদর্শে বিশ্বাসের সাথে কোন সম্পৃক্ততা নেই। ভ্রমের উদাহরণ: রোগীর মনে হতে পারে রোগীর আপনজন রোগীকে ঠকাচ্ছে, অথচ তেমন কোনো সম্ভাবনাই নেই বা তেমন মনে হবার কোনো কারণই নেই ()। আবার রোগী একটি সাধারণ বিষয়কে অস্বাভাবিক একটি বিষয়কে প্রতিষ্ঠা করতে ব্যবহার করতে পারে (); ইত্যাদি।
ক্যাটাটোনিয়া বা হল পেশী নিয়ন্ত্রণে অক্ষমতা। মানসিক রোগীরা এক্ষেত্রে শরীরের বিভিন্ন প্রত্যঙ্গ কোনো কারণ ছাড়াই নাড়াতে থাকে। ৫-৯ শতাংশ মানসিক রোগীর এই সমস্যা থাকে।
চিন্তায়, অনুভবে এবং আচরণের অস্বাভাবিকতা হল চিন্তার বিশৃঙ্খলা বা । এটি সাধারণত স্কিটসোফ্রিনিয়া এবং সাইকোসিসের গুরুত্বপূর্ণ লক্ষণ। শৈশবে এবং বয়ঃসন্ধিকালে যদি চিন্তার বিশৃঙ্খলা দেখা যায় তাহলে সেটি আজীবন থাকে। তবে, কাজের চাপে বা মানসিক চাপে যদি এই সমস্যা হয় তবে সেটি বেশি সমস্যার।
সনাথ জয়াসুরিয়া

দেশবন্ধু সনাথ তেরান জয়াসুরিয়া (; জন্ম: ৩০ জুন ১৯৬৯) একজন সাবেক শ্রীলঙ্কান ক্রিকেটার ও রাজনীতিবিদ। তিনি একজন স্বনামধন্য অল-রাউন্ডার ছিলেন যার আন্তর্জাতিক ক্রিকেট ক্যারিয়ার দুই দশকের বেশি বিস্তৃত। ১৯৮৯ সালে অষ্ট্রেলিয়ার বিপক্ষে মেলবোর্নে বক্সিং ডে'তে তার একদিনের আন্তর্জাতিক ক্রিকেটে অভিষেক ঘটে। দুই বছর পর ১৯৯১ সালে হ্যামিল্টনে নিউজিল্যান্ডের বিপক্ষে টেস্ট ক্রিকেটে তিনি অভিষিক্ত হন। ১৯৯৯ থেকে ২০০৩ সাল পর্যন্ত তিনি শ্রীলঙ্কা ক্রিকেট দলের অধিনায়ক ছিলেন। জয়সুরিয়া টেস্ট ক্রিকেট থেকে ২০০৭ সালের ডিসেম্বরে এবং সীমিত ওভার ক্রিকেট থেকে ২০১১ সালের জুনে অবসর গ্রহণ করেন।
জয়সুরিয়া ২০১০ সালে শ্রীলঙ্কার সাধারণ নির্বাচনে অংশগ্রহণ করেন এবং মাতারা জেলা থেকে সংসদ সদস্য নির্বাচিত হন। তিনি সংসদীয় নির্বাচনে মাতার জেলা থেকে ৭৪,৩৫২টি ভোট পেয়ে প্রথম স্থান অধিকার করেন।
জয়সুরিয়া হচ্ছেন আন্তর্জাতিক একদিনের ক্রিকেটে একমাত্র খেলোয়াড় যার ১৩০০০ উপর রান ও তিনশতাধিক উইকেট আছে। তিনি সীমিত ওভারের ক্রিকেটে একজন সর্বশ্রেষ্ঠ অল-রাউন্ডার হিসেবে পরিগণিত হয়ে আছেন। ১৯৯৬ সালের বিশ্বকাপ ক্রিকেটে তিনি সবচেয়ে মূল্যবান খেলোয়াড় হিসেবে বিবেচিত হয়েছেন। পূর্বের বছর ইংল্যান্ড সফরে দলের সাথে অংশগ্রহণ না করেও ক্রিকেটের বাইবেল খ্যাত উইজডেন কর্তৃক ১৯৯৭ সালে বছরের সেরা পাঁচ ক্রিকেটারের একজন নির্বাচিত হয়েছিলেন ও সবচেয়ে বয়োজ্যেষ্ঠ সেরা ক্রিকেটারের রেকর্ড ভেঙ্গে ফেলেন।
একদিনের আন্তর্জাতিক ক্রিকেটে সবচেয়ে বেশি খেলায় অংশগ্রহণ করে বিজয়ী দলের হয়ে তৃতীয় স্থানে রয়েছেন। তার পূর্বে রয়েছেন ভারতের শচীন তেন্ডুলকর এবং অস্ট্রেলিয়ার রিকি পন্টিং।
আহল আল-বাইত

আহল আল-বাইত () বা আহলে বাইত (; ) একটি আরবি শব্দবন্ধ যার শাব্দিক অর্থ "ঘরের লোকজন"। প্রাক-ইসলামি যুগে এই শব্দগুচ্ছটি আরব উপদ্বীপের গোত্র শাসক পরিবারের জন্য ব্যবহৃত হত। ইসলামি ঐতিহ্য অনুসারে "আহল আল-বাইত" দ্বারা ইসলামের নবি মুহম্মদের পরিবার এবং কিছুক্ষেত্রে তার পূর্বপুরুষ ইব্রাহিমকে বোঝানো হয়। ইসলাম অনুসারে আহলে বাইত হলেন ইসলাম ও কুরআনের কেন্দ্রীয় ব্যাখ্যাকারী।মুসলমানদের মতে আহলে বাইতের অন্তর্ভুক্ত হলেন নবি মুহম্মদ, তার কন্যা ফাতিমা, তার জামাতা আলি এবং তাঁদের সন্তান হাসান ও হুসাইন, সম্মিলিতভাবে যাঁদের আহল আল-কিসা (চাদরাবৃত লোকেরা) বলা হয়। ইসনা আশারিয়া শিয়ারা বারো ইমামকে আহলে বাইতের অন্তর্ভুক্ত বলে বিশ্বাস করে; আলি ও র অন্য বংশধরদের উপর গুরুত্বারোপ করে; যেমন জায়েদিরা জায়েদ ইবনেলিলীকে এবং ইসমাইলিরা ইসমাইল ইবনে জাফরকে অনুসরণ করে থাকে।
এছাড়া কুরআন ও হাদিস অনুসারে আহলে বাইতের অন্তর্ভুক্ত হলেন নবি মুহম্মদ, তার স্ত্রীগণ, তার কন্যা ফাতিমা, জয়নব, রুকাইয়া, উম্মে কুলসুম, তার চাচাতো ভাই ও জামাতা আলি এবং তার দৌহিত্র হাসান ও হুসাইন। কিছুক্ষেত্রে এই শব্দগুচ্ছটিকে মুহম্মদের চাচা আবু তালিব ও আব্বাসের বংশধর অবধি বিস্তৃত করা হয়।তবে মালিক ইবনে আনাস ও আবু হানিফার মতে সমগ্র বনু হাশিম গোত্র আহলে বাইতের অন্তর্ভুক্ত।
"আহল" (; ; ;) শব্দটির অর্থ 'একজন ব্যক্তির গৃহের অভ্যন্তরস্থ সদস্যবৃন্দ, যাতে যুক্ত থাকে তার অনুসারী গোত্রবাসীরা, স্বজন, স্ত্রী (সকল), সন্তান, যারা পারিবারিক, ধর্মীয়, আবাসিক, শহরের, রাষ্ট্রীয় কর্মকাণ্ডের ক্ষেত্রে তার সহগামী'।
"বাইত" শব্দটি 'আবাসস্থল এবং বাসস্থান, তাবু এবং দালান উভয়ই'। গতানুগতিক ক্ষেত্রে এটি 'গৃহস্থলি' শব্দটির পরিবর্তে ব্যবহৃত হয়।
কোনো ব্যক্তির 'আহল আল-বাইত' বলতে তার পরিবারের সকল সদস্য এবং তার পরিবারের সাথে বসবাসকারী সকলকে নির্দেশ করে। আহলে বায়াত মূলত তার কুরআন অর্থে ব্যবহৃত হয়, "আহলুল বাইত" শব্দটি পরিবারের সদস্য ও স্ত্রীকে ভদ্রভাবে সম্বোধনের ক্ষেত্রে ব্যবহৃত হয়।
আহল আল-বাইত শব্দটি কোরআন-এ দুইবার ব্যবহৃত হয়েছে 'স্ত্রী' শব্দটির স্থলে। প্রথমটি মুহাম্মদ নবির স্ত্রীদের নির্দেশ করেছে এবং পরেরটি ইবরাহীম নবির স্ত্রী সারাকে নির্দেশ করেছে।
কিছু অনুবাদকের মতানুসারে, কেরআন-এ "আল-কুরবা" শব্দটি দ্বারা 'আহল আল-বায়াত' শব্দটিকে বোঝানো হয়েছে।
শিয়াদের সংজ্ঞানুসারে ইমাম এবং আহল আল-কিসা মিলিত হয়ে আহল আল-বাইত গঠিত। মুহাম্মদ নবির পরে ইসলামি মূল্যবোধের শিক্ষক এবং নিয়োগপ্রাপ্ত ব্যক্তিত্বরাই আহল আল-বাইত হিসেবে গণ্য হন।
মহিন্দর অমরনাথ

মহিন্দর অমরনাথ ভরদ্বাজ (; ; জন্ম: ২৪ সেপ্টেম্বর, ১৯৫০) পাতিয়ালায় জন্মগ্রহণকারী ভারতের সাবেক টেস্ট ক্রিকেটার এবং বর্তমানে ক্রিকেট বিশ্লেষক হিসেবে পরিচিত ব্যক্তিত্ব। সচরাচর তিনি মহিন্দর অমরনাথ কিংবা জিমি নামে পরিচিত। এছাড়াও তিনি অবিভক্ত ভারতের প্রথম টেস্ট ক্রিকেট অধিনায়ক লালা অমরনাথের পুত্র। তার ভাই সুরিন্দর অমরনাথও ভারতের টেস্ট খেলোয়াড় ছিলেন। আরেক ভাই "রাজিন্দর অমরনাথ" সাবেক প্রথম-শ্রেণীর ক্রিকেটার ও বর্তমানে ক্রিকেট কোচ হিসেবে কাজ করছেন।
ইংল্যান্ডে অনুষ্ঠিত ১৯৮৩ সালের বিশ্বকাপ ক্রিকেটের ফাইনালে তিনি ম্যান অব দ্য ম্যাচের পুরস্কার লাভ করেছিলেন।
অমরনাথ ডিসেম্বর, ১৯৬৯ সালে চেন্নাইয়ে অস্ট্রেলিয়া দলের বিপক্ষে অংশগ্রহণের মাধ্যমে আন্তর্জাতিক ক্রিকেটে নিজেকে অভিষেক ঘটান। খেলোয়াড়ী জীবনে তিনি অল-রাউন্ডারের ভূমিকায় অবতীর্ণ হতেন। শীর্ষ সারির ব্যাটসম্যান হিসেবে সাধারণতঃ তিনি তিন নম্বরে মাঠে নামতেন। এছাড়াও তিনি অসাধারণ দক্ষতা এবং নিয়ন্ত্রণের মাধ্যমে বলকে সুইং ও কাটিং করতে পারতেন। বোলিং ক্রিজে পৌঁছেই তিনি বল ছুড়তেন।
৬৯ টেস্টে ৪,৩৭৮ রান, ১১টি শতক এবং ২৪টি অর্ধ-শতকসহ তার ব্যাটিং গড় ছিল ৪২.৫০। এছাড়াও উইকেট প্রতি ৫৫.৬৮ রান দিয়ে ৩২ উইকেট লাভ করেনে। ৮৫টি একদিনের আন্তর্জাতিক ক্রিকেটে ১,৯২৪ রান, গড় ৩০.৫৩ করেছেন। তার সর্বোচ্চ রান অপরাজিত ১০২* এবং ৪২.৮৪ রান গড়ে ৪৬ উইকেট দখল করেন।
১৯৮৩ সালের বিশ্বকাপ ক্রিকেটের সেমি-ফাইনালে ইংল্যান্ডের বিরুদ্ধে তার অসাধারণ ক্রীড়াশৈলীর দরুণ ভারত ফাইনালে উত্তীর্ণ হয়। এ খেলায় তিনি ম্যান অব দ্য ম্যাচের পুরস্কার লাভ করেছিলেন। পরবর্তীতে ফাইনালে ভারতীয় দল ওয়েস্ট ইন্ডিজের মুখোমুখি হয়। চূড়ান্ত খেলায় টসে হেরে ভারত ব্যাটিংয়ে নামে। কিন্তু বিশ্বসেরা বোলিং আক্রমণের মুখে পড়ে দলটি মাত্র ১৮৩ রানে অল-আউট হয়ে যায়। কৃষ্ণমাচারী শ্রীকান্ত ও তিনি জুটি গড়ে অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ আটকাতে পেরেছিলেন। নিচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত।
অনুকূল আবহাওয়া এবং পীচের বাড়তি সুবিধা নিয়ে সঠিকমানের নিয়ন্ত্রিত বোলিংয়ে ওয়েস্ট ইন্ডিজের বিশ্বখ্যাত ব্যাটিং লাইন-আপ ভেঙ্গে পড়ে। গত দুইবারের বিশ্বকাপ জয়ী ওয়েস্ট ইন্ডিজ দল মাত্র ১৪০ রানে অল-আউট হয়ে যায়। ফলে, ভারত ৪৩ রানে বিজয়ী হয় এবং একদিনের ক্রিকেটের ইতিহাসে সবচেয়ে বড় অঘটন ঘটায়। তিনি এবং মদন লাল - উভয়েই ৩টি করে উইকেট নেন। মহিন্দর অমরনাথ সুনিয়ন্ত্রিত বোলিং করে ৭ ওভারে মাত্র ১২ রান দেন। তার অল-রাউন্ড নৈপুণ্যে বিচারকদের বিবেচনায় তাকে ম্যান অব দ্য ম্যাচের পুরস্কার প্রদান করা হয়।
মহিন্দর অমরনাথ কিছু কিছু ক্ষেত্রে অদ্ভুতভাবে আউট হয়েছেন। তন্মধ্যে একমাত্র ভারতীয় ব্যাটসম্যান হিসেবে হ্যান্ডলিং দ্য বলের কারণে আউট হন। ৯ ফেব্রুয়ারি, ১৯৮৬ তারিখে অনুষ্ঠিত একদিনের আন্তর্জাতিক ক্রিকেটে এ ঘটনাটি ঘটে। এছাড়াও, একমাত্র ভারতীয় ব্যাটসম্যান হিসেবে মাঠে বাঁধা দেয়ার কারণেও আউট হয়েছেন। হিট উইকেটেও আউট হয়েছেন তিনি। ব্যাটিংয়ের সময় তিনি পোষাকে লাল রুমাল দৃশ্যমান রাখতেন।
জুলিয়ান মার্লে

জুলিয়ান মার্লে (জন্ম: ৪ জুন, ১৯৭৫) ব্রিটিশ-জ্যামাইকান রেগে সংগীতশিল্পী। বব মার্লের নবম সন্তান তিনি। মা লুসি পাউন্ডার ছিলেন বারবাডোজের। জুলিয়ান মার্লে রাসটাফারি আন্দোলনের সঙ্গে যুক্ত আছেন।
১৯৭৫ সালের ৪ জুন, লন্ডনে জন্ম নেন জুলিয়ান। জুলিয়ানের জন্মের আগ থেকেই যুক্তরাজ্যে থাকতে শুরু করেছিলেন বাবা মার্লে। তাই জুলিয়ানের বেড়ে ওঠা সেখানেই। গ্রীষ্মের ছুটি পেলেই ছুটে যেতেন পিতৃভূমি জ্যামাইকায়।
এ পর্যন্ত তিনটি অ্যালবাম মুক্তি পেয়েছে জুলিয়ানের—
এর মধ্যে অ্যাওয়েক পেয়েছিল গ্র্যামি মনোনয়ন।
বাবা বব মার্লে রেগে সংগীতের গায়ক ছিলেন। বব মার্লে তার পুরো ক্যারিয়ারেই যুক্ত ছিলেন রাসটাফারি আন্দোলনের সঙ্গে। গানের সুরে বলতেন ভ্রাতৃত্ব, অসাম্প্রদায়িকতার কথা। বিশ্বাস করতেন, মানুষের মনে ভালোবাসা ও গান প্রবেশ করাতে পারলেই মুক্তি পাওয়া যাবে ঘৃণা থেকে। জুলিয়ান মার্লেও তাই রাসটাফারি আন্দোলনের একজন। এই বিশ্বাস ও দর্শনই তাকে প্রতিদিন প্রেরণা জোগায় সাধারণ মানুষকে নিয়ে গান বাঁধতে।
নিউরোসিস

নিউরোসিস বা সাইকোনিউরোসিস বা পরিজ্ঞানসম্পন্ন মানসিক রোগ হলো কিছু মানসিক রোগের সমন্বিত নাম। এই রোগে আক্রান্তদের নিউরোটিক বলা হয়ে থাকে। এসব রোগে গুরুতর বাতুলতার উপসর্গ থাকে না, ব্যক্তিত্ব তুলনামূলকভাবে অক্ষত থাকে এবং রোগী বাস্তবতাবোধ থেকে বিচ্ছিন্ন হয় না। প্রকৃতপক্ষে নিউরোসিসকে মানসিক চাপের মুখে রোগীর প্রতিক্রিয়ার অস্বাভাবিক প্রকাশ হিসেবে গণ্য করা যায়।
'আমেরিকান ডায়াগনস্টিক এন্ড স্ট্যাটিসটিকাল ম্যানুয়াল অফ মেন্টাল ডিসর্ডার' () বা ডিএসএম সম্প্রতি তাদের নিউরোসিস ক্যাটাগরিটি বাদ দিয়েছে। কারণ তারা অজানা রোগনির্ণয় পদ্ধতির চাইতে রোগনির্ণয় করা যায় এমন বর্ণনাকে প্রাধান্য দিয়েছে। আবার আমেরিকান হেরিটেজ মেডিকেল অভিধান অনুসারে এই শব্দটি আর "মনস্তাত্ত্বিক রোগনির্ণয়ে আর ব্যবহৃত হয় না"। নিউরোসিসের পরিবর্তে বরং দুশ্চিন্তাগ্রস্ত ব্যধি () নামেই এই রোগগুলো এখন চিহ্নিত হচ্ছে। তবে ডিএসএম এর এই সিদ্ধান্ত বিতর্কের সৃষ্টি করে।
নিউরোসিস একটি রোগ নয়; বরং কয়েকটি মানসিক রোগের সমন্বিত নাম। বিশ্ব স্বাস্থ্য সংস্থার রোগসংক্রান্ত আন্তর্জাতিক শ্রেণিবিন্যাস পদ্ধতি অনুসারে নিউরোসিস পরিবারভুক্ত মানসিক রোগগুলোর কয়েকটি হল:
<nowiki>"নিউরোসিস"</nowiki> শব্দটি প্রথম চালু করেন উইলিয়াম কুলেন () নামক এক স্কটিশ ডাক্তার। বিভিন্ন স্নায়ুতন্ত্রের সমস্যা যা কিনা শারীরবিদ্যা দিয়ে ব্যাখ্যা করা যায় না তাদের বোঝাতে তিনি এই শব্দটির প্রচলন করেন। শব্দটি তৈরি হয় গ্রিক শব্দ "νεῦρον" (নিউরন) এবং "-osis" বিভক্তি দিয়ে। ফলে শব্দটির আক্ষরিক অর্থ দাঁড়ায়: রোগাক্রান্ত নিউরন। তবে তার প্রায় একশ বছর পর শব্দটির সবচেয়ে প্রচলিত ব্যাখ্যা করেন মনোবিজ্ঞানী কার্ল জং এবং সিগমুন্ড ফ্রয়েড। তখন থেকে দর্শন এবং মনোবিজ্ঞানে শব্দটি প্রচলিত অর্থেই ব্যবহৃত হয়ে আসছে।
নিউরোসিসের উপসর্গ অনেকগুলো। তবে দুশ্চিন্তা সব ধরনের নিউরোসিসের সবচেয়ে গুরুত্বপূর্ণ লক্ষণ। নিউরোসিসের সাধারণ কিছু উপসর্গের মধ্যে রয়েছে:
অপর একটি মনোরোগ সাইকোসিসের সাথে নিউরোসিসের পার্থক্য হল নিউরোসিসে দৃষ্টিভ্রম () এবং ভ্রম (): এই দুইটি উপসর্গ থাকে না। নিউরোসিস মূলত মৌল প্রবৃত্তির তাড়না () ও তার নিয়ন্ত্রণকারী শক্তির () অবচেতন দ্বন্দ্ব থেকে উদ্ভূত। আসলে নিউরোসিসে এই নিয়ন্ত্রণকারী শক্তিই প্রাধান্য বিস্তার করে। আর সিগমুন্ড ফ্রয়েড মনে করতেন সাইকোসিস রোগীদের মনোজগত বাস্তবতা থেকে ভিন্ন। বাস্তবে অবশ্য সাইকোসিস এবং নিউরোসিসের মাত্রাগত পার্থক্য কম। সাইকোসিসের রোগীরা দৃষ্টিভ্রম () এবং ভ্রম () এই দুইটি সমস্যায় ভুগে থাকে। এজন্য আইনের দৃষ্টিতে এদের কর্মকাণ্ডের জন্য এরা দায়ী নয় বলে মনে করা হয়।
অ্যান্ডার্স সেলসিয়াস

এন্ডার্স সেলসিয়াস (; জন্ম: ২৭ নভেম্বর, ১৭০১ - মৃত্যু: ২৫ এপ্রিল, ১৭৭৪) সুইডেনের বিখ্যাত জ্যোতির্বিদ হিসেবে পরিচিত ব্যক্তিত্ব। পাশাপাশি তিনি পদার্থবিজ্ঞান, গণিত এবং ভূ-তত্ত্ব বিষয়েও পারদর্শী ছিলেন। ১৭৪২ সালে তিনিই প্রথম সেলসিয়াস তাপমান যন্ত্রের ধারণা সম্বন্ধে আলোকপাত করেছেন; যা পরবর্তীকালে তার নামে নামাঙ্কিত করা হয় সেলসিয়াস থার্মোমিটাররূপে। এ থার্মোমিটারে ১০০ ডিগ্রী তাপমাত্রায় স্ফুটনাঙ্ক এবং হিমাঙ্কের পৃথক নির্দেশনামা তুলে ধরা হয়েছে। যক্ষ্মারোগে আক্রান্ত হয়ে মারা যাবার পর কার্ল লিনিয়াস এ তাপমান যন্ত্রটি উদ্ভাবন করেন। সেলসিয়াসই প্রথম পৃথিবীপৃৃষ্ঠে চুম্বকীয় প্রভাব তুলে ধরেন। আপসালা বিশ্ববিদ্যালয়ে ১৭৩০ থেকে ১৭৪৪ সাল পর্যন্ত জোতির্বিদ্যার অধ্যাপক হিসেবে কর্মরত ছিলেন। চাকুরীরত অবস্থায় ১৭৪১ সালে সেখানে তিনি একটি পর্যবেক্ষণ কেন্দ্র স্থাপন করেন ও এর পরিচালনার দায়িত্বে ছিলেন। ১৭৩৩ সালে "অরোরা বোরিয়ালিজ" নামে ৩১৬টি পর্যবেক্ষণের সংগ্রহশালাকে একত্রিত করে প্রকাশ করেন। এছাড়াও ১৭৩৭ সালে ফরাসি অভিযানে অংশগ্রহণ করেন যাতে মেরু প্রদেশের মধ্যরেখা নিরূপণের মানদণ্ড প্রণয়ন সংক্রান্ত ছিল। ১৭৩২ থেকে ১৭৩৫ সালের মধ্যে জার্মানি, ইতালি এবং ফ্রান্সের বেশ কয়েকটি উল্লেখযোগ্য পর্যবেক্ষণ কেন্দ্র পরিদর্শন করেছেন।১৭৩৯ সালে রয়্যাল সুইডিশ একাডেমি অব সায়ে‌নসেস গঠনে বিজ্ঞানী লিনিয়াসসহ আরও পাঁচজনের সাথে বিজ্ঞানী সেলসিয়াসেরও উল্লেখযোগ্য অবদান আছে।
২৭ নভেম্বর, ১৭০১ সালে এন্ডার্স সেলসিয়াস সুইডেনের আপসালায় জন্মগ্রহণ করেন। হালসিংল্যান্ড প্রদেশের ওভানাকার এলাকা থেকে তাদের পরিবার উদ্ভূত। ডোমা বা হোজেনে তাদের পারিবারিক জমি-জমা ছিল। ল্যাটিন শব্দ "সেলসিয়াস" বা ঢিপি থেকে সেলসিয়াস নামের উৎপত্তি হয়েছে।
নিলস সেলসিয়াস নামীয় জ্যোতির্বিদ্যার অধ্যাপকের পুত্র এবং ম্যাগণাস সেলসিয়াস ও জ্যোতির্বিদ এন্ডার্স স্পোলের নাতি এন্ডার্স সেলসিয়াস বিজ্ঞানকে উপজীব্য করে জীবিকা নির্ধারণ করেন। শৈশবকালেই তিনি গণিতে অত্যন্ত মেধাবী ছিলেন ও দক্ষতার পরিচয় দেন। আপসালা বিশ্ববিদ্যালয়ে তিনি পড়াশোনা করেন। ঐ বিশ্ববিদ্যালয়েই তার বাবা শিক্ষকতা করতেন। ১৭৩০ সালে তিনিও জ্যোতির্বিদ্যার অধ্যাপক হিসেবে যোগ দেন।
১৭৩০ সালে তিনি ("সূর্য থেকে পৃথিবীর দূরত্ববিষয়ক নতুন পদ্ধতির নির্দেশনা") প্রকাশ করেন। তিনিই প্রথম অরোরা বোরেলিজ এবং পৃথিবী পৃষ্ঠে চুম্বকীয় প্রভাবের মধ্যেকার সম্পর্ক তুলে ধরেন। ১৭৩৩ সালে ন্যুরেমবার্গে অরোরা বোরেলিজ নিয়ে ১৭১৬-১৭৩২ পর্যন্ত সময়কালের ৩১৬টি পর্যবেক্ষণ নিয়ে বই প্রকাশ করেন।
১৭৩০-এর দশকে তিনি নিয়মিতভাবে জার্মানি, ইতালি এবং ফ্রান্সের বেশ কয়েকটি উল্লেখযোগ্য পর্যবেক্ষণ কেন্দ্র পরিদর্শন করেছেন। প্যারিসে অবস্থানকালে ল্যাপল্যান্ডে মধ্যরেখার বৃত্তচাপ নির্ণয়ে পরামর্শ দেন। ১৭৩৬ সালে ফরাসি গণিতবিদ পিঁয়েরে লুই মপারতুইসের পরিচালনায় ও ফরাসি বিজ্ঞান একাডেমি'র নির্দেশনায় ফরাসি অভিযানে অংশগ্রহণ করেন। এর প্রধান উদ্দেশ্য ছিল মধ্যরেখায় দৈর্ঘ্য নিরূপণ, মেরুর সাথে সম্পর্ক এবং ইকুয়েডরের বিষুবরেখার কাছাকাছি পেরুতে একই অভিযান পরিচালনা করা। এ অভিযানের ফলাফলে স্যার আইজাক নিউটনের মেরুরেখায় পৃথিবীর চ্যাপ্টা হওয়া সংক্রান্ত মতবাদের প্রমাণ পাওয়া যায়।
১৭২৫ সালে আপসালার রয়্যাল সোসাইটি অব সায়েন্সেসের সেক্রেটারী হয়েছিলেন। ১৭৪৪ সালে যক্ষ্মা রোগে আক্রান্ত হয়ে মৃত্যুর পূর্ব পর্যন্ত এ পদেই তিনি বহাল ছিলেন। ১৭৩৯ সালে গঠিত রয়্যাল সুইডিশ একাডেমি অব সায়েন্সেস গঠনে লিনিয়াসসহ আরও পাঁচজনের সাথে সেলসিয়াসও উল্লেখযোগ্য অবদান রাখেন। একাডেমির প্রথম সভায় তাকে সদস্যরূপে নির্বাচিত করা হয়। সবিশেষ উল্লেখযোগ্য যে, সেলসিয়াস নতুন প্রতিষ্ঠিত এ একাডেমীর নামকরণের প্রস্তাব দিয়েছিলেন।
২০১৪

২০১৪ বর্তমান বছর ও একটি সাধারণ বছর যেটি বুধবার দিয়ে শুরু। গ্রেগরীয় বর্ষপঞ্জী অনুযায়ী, এটি কমন এরা এবং খ্রিস্টাব্দের ২০১৪তম বছর; ৩য় সহস্রাব্দের ১৪তম বছর এবং ২১শ শতাব্দী; এবং ২০১০ দশক এর ৫ম বছর। 
জাতিসংঘ ২০১৪ সালকে ফিলিস্তিনি জনগণের সঙ্গে সংহতি, ক্ষুদ্র দ্বীপের উন্নয়নশীল দেশ, স্ফটিকবিদ্যা ও পারিবারিক খামার বিষয়ক আন্তর্জাতিক বর্ষ হিসেবে চিহ্নিত করেছে।
২০১৫

২০১৫ একটি সাধারণ বছর যেটি বৃহস্পতিবার দিয়ে শুরু। গ্রেগরীয় বর্ষপঞ্জী অনুযায়ী, এটি কমন এরা এবং আন্ন দমিনাই এর ২০১৫তম বছর; ৩য় সহস্রাব্দের ১৫তম বছর এবং ২১শ শতাব্দী; এবং ২০১০ দশক এর ষষ্ঠ বছর।
বাংলাদেশের পৌরসভার তালিকা

পৌরসভা বাংলাদেশের শহরাঞ্চলীয় স্বায়ত্তশাসন ব্যবস্থার একটি একক। বাংলাদেশে ঢাকা উত্তর ও ঢাকা দক্ষিণ, চট্টগ্রাম, রাজশাহী, বগুড়া, খুলনা, সিলেট, বরিশাল, কুমিল্লা, নারায়ণগঞ্জ, রংপুর, ফরিদপুর,গাজীপুর এবং ময়মনসিংহ মহানগরগুলোর ১৪ টি সিটি কর্পোরেশন ছাড়া ৩২৮ টি পৌরসভা আছে। বৃহত্তম পৌরসভা হলো রাঙ্গামাটি পৌরসভা ও দ্বিতীয় বৃহতম পৌরসভা জামালপুর পৌরসভা এবং সবচেয়ে পুরনো পৌরসভা হলো যশোর পৌরসভা। শ্যামনগর পৌরসভা বাংলাদেশের সর্বশেষ স্বীকৃতপ্রাপ্ত ৩৩০তম পৌরসভা।
বাংলাদেশের স্থানীয় সরকার (পৌরসভা) আইন, ২০০৯ অনুসারে পৌরসভাসমূহকে ৩ শ্রেণীতে ভাগ করা হয়। এগুলো হল –
ঢাকা বিভাগে মোট ৬৩টি পৌরসভা রয়েছে।
চট্টগ্রাম বিভাগে মোট ৬৪টি পৌরসভা রয়েছে।
রাজশাহী বিভাগে মোট ৬১টি পৌরসভা রয়েছে।
খুলনা বিভাগে মোট ৩৭টি পৌরসভা রয়েছে।
বরিশাল বিভাগে মোট ২৬টি পৌরসভা রয়েছে।
সিলেট বিভাগে মোট ২০টি পৌরসভা রয়েছে।
রংপুর বিভাগে মোট ৩১টি পৌরসভা রয়েছে।
ময়মনসিংহ বিভাগে মোট ২৭টি পৌরসভা রয়েছে।
ঐক্যবদ্ধ নারী সমাজ

ঐক্যবদ্ধ নারী সমাজ বাংলাদেশের নারীর অধিকার ও উন্নয়নের জন্য কর্মরত সংগঠনগুলোর একটি জোট। এটি বিংশ-শতাব্দির '৮০-এর দশকে স্বৈরাচার বিরোধী গণআন্দোলনের সময় ঐক্যবদ্ধ হয়ে বিভিন্ন কার্যক্রমে অংশ গ্রহণ করে।
ঐক্যবদ্ধ নারী সমাজ বাংলাদেশের ১৭ টি নারী সংগঠনের একটি জোট। এই জোটের অন্তর্ভুক্ত সংগঠনগুলো হলো:
মূলত বাংলাদেশ মহিলা পরিষদের উদ্যোগেই এই জোটের আত্মপ্রকাশ ঘটে এবং বেগম সুফিয় কামাল ছিলেন এর আহ্বায়ক। এতে আরো ছিলেন শিরিন আখতার, মালেকা বেগম, বেলা নবী, কাজী সুফিয়া আখতার প্রমুখ।
এই জোট গঠনের লক্ষ্য ও উদ্দেশ্য নির্ধারণ করা হয় কতগুলো বিষয়কে সামনে রেখে; তার মধ্যে ছিলো:
বাংলাদেশ মহিলা পরিষদ

বাংলাদেশ মহিলা পরিষদ (বিএমপি, বাংলাদেশ মহিলা পরিষদ) একটি নারী মানবাধিকার সংগঠন। এটি ৪ এপ্রিল ১৯৭০ সালে প্রতিষ্ঠিত হয়। স্বাধীনতা যুদ্ধের পর, বাংলাদেশ মহিলা পরিষদ ১৯৭৬ সালে স্বাধীন বাংলাদেশে সমাজ আইনের অধীনে নিবন্ধিত হয়। এটি নরওয়ে দ্বারা সমর্থিত। বাংলাদেশ মহিলা পরিষদ বাংলাদেশের সবচেয়ে প্রাচীন নারী সংগঠন, যেটি বাংলাদেশের স্বাধীনতা লাভের পূর্বে "পূর্ব পাকিস্তান মহিলা পরিষদ" নামে ঢাকায় প্রতিষ্ঠিত হয়। প্রয়াত কবি বেগম সুফিয়া কামালের উদ্যোগে এটি প্রতিষ্ঠিত হয়।
১৯৭০ সালের ৪ এপ্রিল বেগম সুফিয়া কামালের উদ্যোগে এটি প্রতিষ্ঠিত হয়। মহিলা পরিষদের প্রথম সভাপতি ছিলেন সুফিয়া কামাল এবং প্রথম সাধারণ সম্পাদক ছিলেন মালেকা বেগম। এই সংগঠনটি ১৯৬৯ সালের পূর্ব পাকিস্তান গণঅভ্যুত্থানের সময় তৈরি হয়েছিল, যার ফলে পাকিস্তানের রাষ্ট্রপতি আইয়ুব খান পদত্যাগ করেন এবং এর প্রতিষ্ঠাতারা ১৯৭১ সালে বাংলাদেশের স্বাধীনতা যুদ্ধকে সমর্থন করেছিলেন। বাংলাদেশের স্বাধীনতার পর, সংগঠনটির নাম পরিবর্তন করে বাংলাদেশ মহিলা পরিষদ রাখা হয়।
বাংলাদেশ মহিলা পরিষদ ১৯৭২ সালে বাংলাদেশ সরকারের কাছে উত্তরাধিকার আইন পরিবর্তন এবং মহিলাদের জন্য সংরক্ষিত আসনের সংখ্যা বৃদ্ধির দাবি জানায়। এটি সংরক্ষিত মহিলা আসনে সরাসরি নির্বাচনের জন্য সরকারের কাছেও অনুরোধ করে। এটি ১৯৭৬ সালে আনুষ্ঠানিক নিবন্ধন লাভ করে এবং জাতিসংঘের অর্থনৈতিক ও সামাজিক কাউন্সিলের সদস্য। ১৯৭৬ থেকে ১৯৭৭ সাল পর্যন্ত, বাংলাদেশ মহিলা পরিষদ বাংলাদেশে যৌতুক প্রথার বিরুদ্ধে স্বাক্ষর সংগ্রহ অভিযান পরিচালনা করে।
১৯৮৫ সালে, বাংলাদেশ মহিলা পরিষদ রোকেয়া সদন নামে একটি নারী আশ্রয়কেন্দ্র প্রতিষ্ঠা করে। বাংলাদেশ মহিলা পরিষদ রোকেয়া সদনের বাসিন্দাদের দ্বারা তৈরি সৃষ্টি প্রতিষ্ঠা করে। বাংলাদেশ মহিলা পরিষদ পারিবারিক আদালত অধ্যাদেশ, ১৯৮৫ এবং নারী ও শিশু নির্যাতন প্রতিরোধ আইন, ২০০০ এর পক্ষে প্রচারণা চালায়। বাংলাদেশ মহিলা পরিষদের ১৩৪ হাজার নিবন্ধিত সদস্য রয়েছে। এটি নারীর প্রতি বৈষম্য দূরীকরণ কমিটির সাথে কাজ করেছে। এটি কায়রো ঘোষণার লক্ষ্য অর্জনে কাজ করার প্রতিশ্রুতি দিয়েছে।
বাংলাদেশ মহিলা পরিষদের সভাপতি আয়েশা খানম ২০২১ সালের জানুয়ারিতে মারা যান। ২০২১ সালের ফেব্রুয়ারিতে, ডাঃ ফৌজিয়া মোসলেম বাংলাদেশ মহিলা পরিষদের সভাপতি নির্বাচিত হন এবং মালেকা বানু সাধারণ সম্পাদক ছিলেন।
শ্রাবন্তী চট্টোপাধ্যায়

শ্রাবন্তী চট্টোপাধ্যায় (জন্ম: ১৩ আগস্ট ১৯৯০) একজন ভারতীয় বাংলা চলচ্চিত্র অভিনেত্রী। তিনি মূলত পশ্চিমবঙ্গের চলচ্চিত্র শিল্পে তার অভিনয় দক্ষতার জন্য পরিচিত। শ্রাবন্তী তার অভিনয় জীবন শুরু করেন শিশু শিল্পী হিসেবে ১৯৯৭ সালে স্বপন সাহা পরিচালিত মায়ার বাঁধন চলচ্চিত্রে। পরে তিনি ২০০৩ সালে চ্যাম্পিয়ন চলচ্চিত্রে প্রধান চরিত্রে অভিনয় করে ব্যাপক জনপ্রিয়তা অর্জন করেন।
তার কর্মজীবনের উল্লেখযোগ্য চলচ্চিত্রগুলির মধ্যে রয়েছে অমানুষ, ভোলা মহেশ্বর, শিকারি (২০১৬), ভূতচক্র প্রাইভেট লিমিটেড (২০১৯) এবং বীরপুরুষ। শ্রাবন্তী তার প্রণয়ধর্মী ও পারিবারিক নাট্য ঘরানার চলচ্চিত্রে অভিনয়ের জন্য দর্শকদের মধ্যে ব্যাপকভাবে সমাদৃত।
তার ব্যক্তিগত জীবন নানা কারণে আলোচনার কেন্দ্রবিন্দু হয়েছে। তিনি তার জীবনে একাধিকবার বিবাহবন্ধনে আবদ্ধ হয়েছেন। তার একজন পুত্র সন্তান রয়েছে, যার নাম অভিমন্যু চট্টোপাধ্যায়।
শ্রাবন্তী ভারতীয় বাংলা চলচ্চিত্রের একজন সফল অভিনেত্রী। তিনি ১৯৯৭ সালে "মায়ার বাঁধন"-এ অভিনয়ের মাধ্যমে তার বর্নালী জীবন শুরু করেন। ২০০৩ সালে তার প্রথম বড় ধরনের কাজ "চ্যাম্পিয়ন"। তিনি পরিচালক রাজিব বিশ্বাসকে বিয়ে করেন। এরপর তিনি পুরোপুরি সংসারি হয়ে যান এবং ২০০৮ সালে আবারও "ভালবাসা ভালবাসা" তে অভিনয়ের মাধ্যমে ফিরে আসেন। ২০১৩ সালে তিনি রবি কিনাগী পরিচালিত জিতের বিপরীতে "দিওয়ানা" এবং অপর্ণা সেন পরিচালিত "গয়নার বাক্স"-এ অভিনয় করেন। পরবর্তীতে অভিনীত অন্যান্য চলচ্চিত্রের মধ্যে অন্যতম দেবের বিপরীতে "বিন্দাস"। রাজ চক্রবর্তীর পরবর্তী চলচ্চিত্র "কাঠমাণ্ডুতেও তিনি অভিনয় করেছেন।"
শিকারী নামের যৌথ প্রযোজনার (ভারত ও বাংলাদেশ ) একটি চলচ্চিত্রতে অভিনয় করেছেন।
এছাড়াও তিনি বাংলাদেশের একক প্রযোজনার ছবি "যদি একদিন"-এও অভিনয় করেছেন।
তিনি ভারতের কলকাতায় জন্মগ্রহণ করেন। তার আদি পৈতৃক নিবাস বর্তমান বাংলাদেশের বরিশালে। খুবই অল্প বয়সে তিনি পরিচালক রাজীব কুমার বিশ্বাসকে বিয়ে করেন। এই দম্পতির ঝিনুক নামে এক ছেলে রয়েছে। এই দম্পতির সম্পর্ক অবনতি হবার পর শ্রাবন্তী রাজীবকে ডিভোর্স দেন এছাড়াও তিনি কৃষাণ বিরাজ নামক একজন মডেলকে বিয়ে করলেও পরবর্তীকালে তাদের বিবাহ বিচ্ছেদ হয়। তারপর শ্রাবন্তী ২০১৯ সালে রোশন সিং কে বিবাহ করেন।
২০২১ সালের বিধানসভা নির্বাচনে বিজেপির প্রার্থী হয়ে তিনি ৫১ হাজার ভোটের ব্যবধানে তৃণমূলের পার্থ চট্টোপাধ্যায়ের নিকট বেহালা পশ্চিম আসনে হেরেছেন।
তারলেজা আবাবিল

তারলেজা আবাবিল, তারলেজা বা লিশরা () ("Hirundo smithii") হাইরানডিনিডি পরিবারভুক্ত একটি ছোট গায়ক পাখি। এর দুইটি উপপ্রজাতি রয়েছে। বাংলাদেশে তার একটি "H. s. filfera" দেখা যায়।
চড়াইয়ের আকারের পাখিটিকে মাথার উপর লালটুপি আর তারের মতো দুইটি লম্বা লেজ দেখলে চিনতে দেরি হয় না। এরা উড়ে উড়ে কীটপতঙ্গ খায়। এরা বাংলাদেশ ও পশ্চিমবঙ্গে স্থায়ী বাসিন্দা। তারের উপর প্রায়ই এই পাখিদের বসে থাকতে দেখা যায়।
তারলেজা আবাবিল লম্বায় ৫ ইঞ্চি। কিন্তু চেরা লেজের বাইরের পালকের দুদিক থেকে একটি করে সরু তারের মতো লেজ আছে আরো ৭ ইঞ্চি। স্ত্রী পাখিটি একটু ছোট। মাথার চাঁদি উজ্জ্বল বাদামী। মাথার দুই পাশ, ঘাড় এ উপরের সমস্ত পালক চকচকে ইস্পাত নীল। লম্বা ডানায় লুকানো অংশ ও লেজ গাঢ় পিঙ্গল। লেজের ঠিক মাঝের দুই জোড়া পালকে সাদা ছোপ। তলার সব পালক সাদা। ঠোঁট ও পা কালো।
মধ্য ও দক্ষিণ আফ্রিকা, দক্ষিণ ও দক্ষিণ-পূর্ব এশিয়ার বিভিন্ন দেশে পাখিটির আবাসস্থল। ভারত, পাকিস্তান, আফগানিস্তান, মায়ানমার, থাইল্যান্ড, ইন্দোনেশিয়া, তাজিকিস্তান এবং আফ্রিকার অ্যাঙ্গোলা, বুরুন্ডি, জিম্বাবুয়ে, সুদান, ইথিওপিয়া, দক্ষিণ আফ্রিকাসহ কয়েকটি দেশে পাখিটির বিস্তৃতি। এছাড়া বাংলাদেশ, কঙ্গো, মিশর, লাইবেরিয়া ওমান, শ্রীলঙ্কা: এসব দেশে পাখিটি খুব অল্প পরিমাণে দেখা যায়।বাংলাদেশে চট্টগ্রাম, খুলনা, ঢাকা ও সিলেটে পাখিটি দেখার চারটি রেকর্ড আছে।
তারলেজা আবাবিলের মোট দুইটি উপপ্রজাতি পাওয়া যায়:
তারলেজা জলের ধারের পাখি। নদী, বিল, বড় জলাশয়, ধানক্ষেত এবং বড় খালের উপর এদের উড়তে দেখা যায়। এরা সংঘবদ্ধভাবে বাস করে না। প্রজননকালে খুব ছোট পারিবারিক দলে দেখা যায়। পরিযায়ী হবার সময় কিছু পাখি মেঠো আবাবিলদের ঝাঁকে যোগ দেয়। এদের টেলিগ্রাফের তারের উপর বসতে দেখা যায় বেশি। গাছের ডালে এরা সাধারণত বসে না। একমাত্র বাসা তৈরির জন্য মাটির নিচের জমিতে নামে। এদের ডাক সাধারণত খুব নিচু স্বরের: "চিট-চিট..."। এর গান অনেকটা এরকম: "চিরিক-উইট...চিরিক-উইট..."। তারলেজার সতর্ক সংকেত বেশ স্পষ্ট: "চিইপ-চিই" ধরনের।
এর প্রজননের সময় মার্চ থেকে সেপ্টেম্বর। এই সময়ের মধ্যে এরা দইবার ডিম পাড়ে। মাটি দিয়ে তৈরি বাসার আকার দইয়ের চ্যাপ্টা ভাঁড়ের মতো। বাসা বানায় স্ত্রী পাখি। পুরুষ সাথে থাকে মাত্র। তবে সন্তানপালনে সর্বতোভাবে স্ত্রী পাখিকে সহায়তা করে। ডিম পাড়ে ৩-৪টি অল্প চকচকে। খোলার রং সাদা, তার উপর লালচে-পাটকিলে ছিট ও ছোপ। ডিমের মাপ: লম্বায় ০.৭২ ইঞ্চি, চওড়ায় ০.৫৩ ইঞ্চি।
পৃথিবীতে অনেকখানি এলাকাজুড়ে পাখিটির বাস। এমনকি পাখিটির সংখ্যা কিছুটা হলেও বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। তবে বাংলাদেশের বন্যপ্রাণী আইনে এ প্রজাতিটি সংরক্ষিত।
হারাধন বন্দ্যোপাধ্যায়

হারাধন বন্দ্যোপাধ্যায় (নভেম্বর ৬, ১৯২৬ - জানুয়ারি ৫, ২০১৩) ছিলেন একজন ভারতীয় বাংলা চলচ্চিত্র এবং টেলিভিশন অভিনেতা। ১৯৪৮ সালে অতনু বন্দ্যোপাধ্যায়ের ছবি "দেবদূত" দিয়ে চলচ্চিত্রে তার আত্মপ্রকাশ ঘটে। তিনি সত্যজিত্‍ রায়ের পরিচালিত একাধিক ছবিতে অভিনয় করেন।
১৯২৬ সালের ৬ই নভেম্বর অবিভক্ত বাংলার তৎকালীন কুষ্টিয়া মহকুমার চুয়াডাঙ্গার দর্শনায় জন্মগ্রহণ করেন। তিনি চুয়াডাঙ্গার ভিক্টোরিয়া জুবিলী উচ্চ বিদ্যালয়ের ৩য় শ্রেণী পয়ন্ত পড়াশোনা করেন এর পর তারা বাবা পরিবার নিয়ে কুষ্টিয়ায় চলে যান। কুষ্টিয়া হাই স্কুল থেকে ম্যাট্রিক পাস করেন ১৯৪৪ সালে৷ আই-এ-তে ভর্তি হন কলকাতার সিটি কলেজে৷ স্নাতক হওয়ার পর চাকরিজীবনের শুরু গান অ্যান্ড শেল কোম্পানিতে৷ ১৯৪৬-এ যোগ দেন বিমা সংস্থায়৷ সেখান থেকেই অবসর নেন৷
তিনি পরিণীতা বন্দ্যোপাধ্যায় কে বিয়ে করেন। সত্যজিৎ রায়ের পরিচালনায় ‘জয় বাবা ফেলুনাথ’ ছবিতে স্বামী হারানাথ বন্দ্যোপাধ্যায়ের সঙ্গে অভিনয় করেছিলেন পরিণীতা দেবী, প্রশংসাও কুড়িয়েছিলেন। ‘জয় বাবা ফেলুনাথ’-এ উমানাথ ঘোষালের (হারাধন বন্দ্যোপাধ্যায়) স্ত্রীর চরিত্রে দেখা মিলেছিল পরিণীতার। যদিও তারপর অজ্ঞাত কারণেই আর ক্যামেরার সামনে দাঁড়াতে রাজি হননি।
প্রথম অভিনয় ১৯৪৮ সালে অতনু বন্দ্যোপাধ্যায়ের "দেবদূত" ছবিতে৷ অভিনয় করেছেন হিন্দি সিনেমাতেও। সত্যজিৎ রায়ের কাপুরুষ, মহানগর, সোনার কেল্লা, জয় বাবা ফেলুনাথ প্রভৃতি ছবিতে অভিনয় করেন। হিন্দি ভাষার ‘পরিনীতা’ হারাধন বন্দ্যোপাধ্যায় অভিনীত উল্লেখযোগ্য সিনেমা।৷ তিনি টেলিভিশন ও মঞ্চ নাটকেও অভিনয় করেছেন।২০০৫ সালে ক্রান্তিকাল সিনেমায় অভিনয়ের সুবাদে সহ-অভিনেতা হিসেবে চলচ্চিত্রে ভারতের জাতীয় পুরস্কার পান তিনি। ২০১১ সালে পশ্চিমবঙ্গ রাজ্য সরকার তাকে বঙ্গবিভূষণ সম্মানে ভূষিত করে।
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার এর ইতিহাসে ভিক্টর ব্যানার্জী , দীপঙ্কর দে এর পর তৃতীয় বাঙালী অভিনেতা হিসেবে ২০০৪ সালে ক্রান্তিকাল চলচ্চিত্রের জন্যে তিনি এই পুরস্কার পান।
৫ জানুয়ারি ভারতের স্থানীয় সময় দুপুর ১২টা ৪০ মিনিটে কলকাতার এক বেসরকারি নার্সিংহোমে শেষ নিঃশ্বাস ত্যাগ করেন তিনি। তিনি কিছুদিন নিউমোনিয়ায় ভুগছিলেন।অসুস্থতা বেড়ে যাওয়ায় কিছুদিন আগে কলকাতার বেসরকারি নার্সিংহোমে ভর্তি করা হয় তাকে। মৃত্যুকালে তার বয়স হয়েছিল ৮৬ বছর।
অলিভিয়া কালপো

অলিভিয়া কালপো (; জন্ম: ৮ মে, ১৯৯২) মার্কিন যুক্তরাষ্ট্রের রোড আইল্যান্ড রাজ্যে জন্মগ্রহণকারী সুন্দরী প্রতিযোগী। তিনি ২০১২ সালের মিস ইউএসএ ও মিস ইউনিভার্স সুন্দরী প্রতিযোগিতায় জয়লাভ করেন। এছাড়াও, ঐ প্রতিযোগিতাগুলোর পূর্বে ২০১২ সালের মিস রোড আইল্যান্ড ইউএসএ প্রতিযোগিতায়ও মুকুটধারী হন। উল্লেখ্য, এ প্রতিযোগিতার মাধ্যমে তিনি প্রথমবারের মতো সুন্দরী প্রতিযোগিতায় অংশগ্রহণ করেন। বর্তমানে তিনি বোস্টন বিশ্ববিদ্যালয়ে অধ্যয়ন করছেন। ১৯৯৭ সালে ব্রুক লি'র পর তিনিই প্রথম মার্কিন সুন্দরী হিসেবে মিস ইউনিভার্সে বিজয়ী হয়েছেন।
রোড আইল্যান্ডের এজউড (ক্র্যানস্টন) এলাকায় বেড়ে উঠেন অলিভিয়া। সুসান (বিবাহ-পূর্ব কার‌েন) এবং পিটার কালপো'র সন্তান তিনি। পাঁচ ভাই-বোনদের মধ্যে তার অবস্থান মধ্যম। বাবা ইতালীয় বংশোদ্ভূত এবং মা আইরিশ ও ইতালীয় সংস্কৃতিতে অভ্যস্ত। সেন্ট মেরি একাডেমি - বে ভিউ থেকে স্নাতক ডিগ্রী অর্জন করেন অলিভিয়া। ন্যাশনাল অনার সোসাইটি'র সদস্য হিসেবে রয়েছেন। উচ্চ বিদ্যালয়ে অবস্থানকালেই বিদেশী ভাষার উপর দুইবার ইতালি'র মিলানোতে ভ্রমণ করেন।
নেভাদার লাস ভেগাসে ১৯ ডিসেম্বর, ২০১২ তারিখে আয়োজিত ২০১২ সালের মিস ইউনিভার্স সুন্দরী প্রতিযোগিতায় মার্কিন যুক্তরাষ্ট্রের প্রতিনিধিত্ব করেন অলিভিয়া কালপো। ৮৯ দেশের সুন্দরীদের অংশগ্রহণে এ প্রতিযোগিতায় তিনি বিজয়ী হন। ফাইনালে ফিলিপাইনের জেনিন তুগোনন এবং ভেনেজুয়েলার আইরিন এসারকে পরাভূত করে ২০১২ সালের মিস ইউনিভার্স সুন্দরী প্রতিযোগিতার মুকুটধারী হন। এরফলে তিনি মার্কিন নাগরিক হিসেবে অষ্টমবারের মতো এবং ১৯৯৭ সালের পর প্রথমবারের মতো বিজয়ী হয়েছেন। অ্যাঙ্গোলার নাগরিক ও পূর্বতন ২০১১ সালের মিস ইউনিভার্স মুকুটধারী লেইলা লোপেজের কাছ থেকে মিস ইউনিভার্স খেতাব লাভ করেন অলিভিয়া কালপো।
দ্রাক্ষাসুরা

দ্রাক্ষাসুরা ( "ভাঁ") হচ্ছে একপ্রকার অ্যালকোহলযুক্ত পানীয় যা সাধারণত গাঁজনকৃত আঙুরের রস থেকে তৈরি হয়। প্রাকৃতিকভাবে আঙুরে ভারসাম্যপূর্ণ রাসায়নিক উপাদানের উপস্থিতি থাকায় এটি অতিরিক্ত চিনি, এসিড, এনজাইম বা অন্য কোনো উপাদান যোগ করা ছাড়াই সরাসরি গাঁজন করা যায়। বিভিন্ন রকমের ইস্ট ব্যবহার করে গাঁজনকৃত আঙুরের রস থেকে দ্রাক্ষাসুরা বা ওয়াইন প্রস্তুত হয়। ইস্ট আঙুরের রস থেকে প্রাপ্ত চিনিকে অ্যালকোহলে পরিণত করে। বিভিন্ন রকম ও মানের আঙুর ও ইস্ট হতে বিভিন্ন ধরন ও মানের দ্রাক্ষাসুরা প্রস্তুত করা হয়।
যদিও কিছু কিছু ক্ষেত্রে আপেল এবং জামের গাঁজন থেকেও দ্রাক্ষাসুরা-সদৃশ সুরা প্রস্তুত করা হয়, এবং সেসব ক্ষেত্রে গাঁজনকৃত ফলের নামানুসারে সুরাটির নামকরণ করা হয়। যেমন: অ্যাপল ওয়াইন (আপেলের সুরা) বা এলডারবেরি ওয়াইন (এলডারফলের সুরা)।, এবং এগুলো সাধারণত ফ্রুট ওয়াইন বা কান্ট্রি ওয়াইন। এছাড়া অন্যান্য কিছুক্ষেত্রে, যেমন: বার্লি ওয়াইন এবং রাইস ওয়াইন (যেমন: সাকি) তৈরি হয় স্টার্চ বা শর্করাভিত্তিক উপাদান, ও পুনরায় উৎপাদিত বিয়ার থেকে। এধরনের ওয়াইন প্রচলিত ওয়াইনের চেয়ে আরেকটু বেশি অ্যালকোহলযুক্ত। যেমন: জিঞ্জার ওয়াইন বা আদা দ্বারা তৈরিকৃত ওয়াইন, এটি হচ্ছে ব্র্যান্ডি সহ ফোর্টিফায়েড ওয়াইন। এসব দিক থেকে বিবেচনা করলে উৎপাদনের পদ্ধতি নয়, বরং উচ্চ পরিমাণ অ্যালকোহল-বিশিষ্ট পানীয়কেই "ওয়াইন" বলা যেতে পারে। ইংরেজি শব্দ "wine" ও অন্যান্য ভাষায় এর সমার্থক শব্দগুলোর বাণিজ্যিক ব্যবহার অনেক বিচারব্যবস্থায় আইনদ্বারা সুরক্ষিত।
আদম কাশ্মিরী

আলী শাহান শাহ্‌ বাবা আদম কাশ্মিরী বাংলাদেশে আগত একজন সুফি সাধক এবং ইসলাম ধর্মের প্রচারক। তিনি সুলতান আলাউদ্দিন হোসেন শাহ-এর সময় আতিয়ার জায়গিরদার ছিলেন। তার সম্মানার্থেই করটীয়ার জমিদার সাইদ খান পন্নী আতিয়া মসজিদ নির্মাণ করেছেন। বাবা কাশ্মিরীর জন্ম পনেরো শতকে। মৃত্যু ১৬১৩ সাল।১৫৯৮ সালে জনকল্যাণের উদ্দেশ্যে আলী শাহান শাহ্ বাবা আদম কাশ্মিরীকে আতিয়া পরগণা দান করা হয়। আতিয়া শব্দের অর্থও দান। তিনি দীর্ঘ ১৫০ বছর পরমায়ু লাভ করেছিলেন বলে জনশ্রুতি আছে। তিনি নিজের ব্যয়ের জন্য রাজকোষ থেকে সামান্য কিছু অর্থ গ্রহণ করে অবশিষ্ট অর্থ জনকল্যাণে যেমন : মক্তব, মাদ্রাসা, রাস্তাঘাট তৈরিতে ব্যয় করতেন। তার আমলে উৎকৃষ্ট শ্রেণীর কাগজ তৈরি হতো আতিয়াতে। শাহন শাহ্ বাবা কাশ্মিরী ১৬১৩ সালে মৃত্যুবরণ করলে আতিয়াতেই তাকে সমাহিত করা হয়। আজও আতিয়াতে তার মাজার আছে। মৃত্যুর পূর্বে বাবা কাশ্মিরী প্রিয়ভক্ত সাঈদ খাঁকে আতিয়া পরগণার শাসনভার অর্পণ করেন এবং তার পরামর্শক্রমে সুবেদার ইসলাম খাঁর সুপারিশে দিল্লির মোগল বাদশাহ জাহাঙ্গীর ১৬০৮ সালে সাঈদ খাঁকে আতিয়া পরগণা ও বাবা কাশ্মিরীর ভাগিনা শাহজামানকে কাগমারী পরগণার শাসনর্কতা নিয়োগ করেন। এই সাঈদ খাঁ করটিয়া জমিদারির প্রতিষ্ঠাতা।
বাবা আদম কাশ্মিরী ঠিক কখন এই অঞ্চলে আসেন সেই সম্পর্কে কোনো সঠিক তথ্য পাওয়া যায়নি, ধারণা করা হয় তিনি ধর্ম প্রচারের উদ্দেশ্যে ভারতের কাশ্মির হতে এতদ্বঞ্চলে আগম করেন। তবে, কারো কারো মতে, তিনি ১৫৯৮ সালে একই সঙ্গে সুলতান আলাউদ্দিন হুসায়েন শাহ কর্তৃক আতিয়ার জায়গিরদার এবং কররানী শাসক সোলাইমান কররানী কর্তৃক ধর্মীয় কাজের ব্যয় নির্বাহের জন্য এক বিশাল এলাকা ওয়াকফ্‌ হিসেবে লাভ করার ফলে সেই সময়ই এদেশে আসেন।
আতিয়াতে রয়েছে বাবা কাশ্মিরীর মাজার। বাবা কাশ্মিরীর প্রতি সম্মান প্রদর্শনের জন্য তার মাজারের সন্নিকটে গড়ে তোলা হয়েছে বিখ্যাত আতিয়া মসজিদ।
আতিয়া মসজিদ

আতিয়া মসজিদ বাংলাদেশের টাঙ্গাইল জেলার দেলদুয়ার উপজেলায় অবস্থিত একটি প্রাচীন ঐতিহাসিক মসজিদ যা বাংলাদেশের অন্যতম প্রত্নতাত্ত্বিক নিদর্শন। এই মসজিদটি ষোড়শ শতাব্দীতে নির্মিত হয়েছে এবং এখানে নিয়মিত জামাতে নামাজ আদায় করা হয়। বর্তমানে বাংলাদেশ সরকারের পুরাতত্ত্ব বিভাগ এ স্থাপনার তত্ত্বাবধান করছে।
টাঙ্গাইল অঞ্চলে প্রাপ্ত মূল শিলালিপিগুলোর মধ্যে আতিয়া জামে মসজিদ এলাকায় প্রাপ্ত একটি আরবি এবং একটি ফার্সি শিলালিপি রয়েছে, তবে এগুলোতে মসজিদের নির্মাণকাল সম্পর্কিত তথ্যের ক্ষেত্রে কিছুটা অসংগতি পরিলক্ষিত হয়। বাংলাদেশের জাতীয় জাদুঘরে রক্ষিত শিলালিপিটিতে নির্মাণকাল ১০১৯ হিজরি (১৬১০-১১ খ্রি.) দেয়া হলেও কেন্দ্রীয় প্রবেশ পথের উপর স্থাপিত অপর শিলালিপিতে এর নির্মাণকাল ১০১৮ হিজরি (১৬০৮-৯ খ্রি.) উল্লেখ করা হয়েছে।
আরবি ‘আতা’ থেকে ‘আতিয়া’ শব্দটির উৎপত্তি, যার ব্যুৎপত্তিগত অর্থ হল ‘দান কৃত’। আলি শাহান শাহ্‌ বাবা আদম কাশ্মিরী (র.) কে সুলতান আলাউদ্দিন হুসাইন শাহ টাঙ্গাইল জেলার জায়গিরদার নিয়োগ দান করলে তিনি এই অঞ্চলে এসে বসবাস শুরু করেন; সে সময় তিনি ইসলাম ধর্ম প্রচারের এবং আনুষঙ্গিক ব্যয় নির্বাহের জন্য আফগান নিবাসী কররানী শাসক সোলাইমান কররানীর কাছ থেকে সংলগ্ন এলাকা দান বা ওয়াকফ্ হিসাবে লাভ করেন। এবং এই এলাকাটি তাঁকে দান করায় এই অঞ্চলটির নাম হয়েছে ‘আতিয়া’।
পরবর্তীতে বাবা আদম কাশ্মিরীর পরামর্শক্রমে সাঈদ খান পন্নী নামক সুফিজির এক ভক্তকে মোগল সম্রাট জাহাঙ্গির উক্ত আতিয়া পরগণার শাসন কর্তা হিসেবে নিয়োগ দান করেন। এই সাঈদ খান পন্নীই ১৬০৮ সালে বাবা আদম কাশ্মিরীর কবরের সন্নিকটে আতিয়া মসজিদ নির্মাণ করেন।
মুহাম্মদ খাঁ নামক তৎকালীন এক প্রখ্যাত স্থপতি এই মসজিদ নির্মাণের পরিকল্পনা ও নির্মাণ কাজে সংশ্লিষ্ট ছিলেন। রওশন খাতুন চৌধুরাণী ১৮৩৭ সালে এবং আবুল আহমেদ খান গজনবী ১৯০৯ সালে মসজিদটির সংস্কার করেন। পরবর্তীতে বাংলাদেশ সরকার এই মসজিদটিকে প্রত্নতাত্ত্বিক নিদর্শন হিসেবে অধিগ্রহণ করেন।
লাল ইট দ্বারা নির্মিত এই মসজিদটি আকারে বেশ ছোট, মাত্র ১৮.২৯ মিটার (৫৯ ফুট) x ১২.১৯ মিটার (৪০ ফুট) এবং দেয়ালের পুরুত্ব ২.২৩ মিটার (সাড়ে ৭ ফুট)। এর চারকোণে ৪টি অষ্টকোণাকৃতীর মিনার রয়েছে, যার উপরের অংশটি ছোট গম্বুজের আকৃতি ধারণ করেছে।
সুলতানি ও মুঘল—এই দুই আমলেরই স্থাপত্যরীতির সুস্পষ্ট নিদর্শন রয়েছে এই মসজিদের নির্মাণ শৈলীতে।
বর্তমানে বাংলাদেশে প্রচলিত বাংলাদেশ ব্যাংক কর্তৃক মুদ্রিত১০ (দশ) টাকা মূল্যমানের নোটের একপার্শ্বে আতিয়া মসজিদের ছবি রয়েছে।
তিলকরত্নে দিলশান

তিলকরত্নে মুদিয়ানসেলাগে দিলশান (, জন্ম: ১৪ অক্টোবর ১৯৭৬); একজন সাবেক শ্রীলঙ্কান ক্রিকেটার এবং শ্রীলঙ্কা জাতীয় ক্রিকেট দলের সাবেক অধিনায়ক। ১৯৯৯ সাল থেকেই তিনি জাতীয় দলের সদস্য হিসেবে খেলে আসছেন। বৌদ্ধ ধর্মে ধর্মান্তরিত হবার আগে তিনি "তুয়ান মোহাম্মদ দিলশান" নামে পরিচিত ছিলেন। তিনি অত্যন্ত মারমুখি ডানহাতি ব্যাটসম্যান। দিলস্কুপ নামক একধরনের বিশেষ স্ট্রোক তিনি উদ্ভাবন করেন যেখানে বল উইকেট-রক্ষকের মাথার উপর দিয়ে সীমানার বাইরে চলে যায়। তিনি স্পিন বোলার হিসেবেও যথেষ্ট কার্যকর, প্রধানত একদিনের আন্তর্জাতিক খেলায় তার বোলিং ব্যবহৃত হয়। বিশ ওভারের আন্তর্জাতিক খেলায় দিলশান দুর্দান্ত খেলোয়াড়। ২০০৯ সালের আইসিসি টি২০ ক্রিকেট টুর্নামেন্টের সেরা খেলোয়াড় নির্বাচিত হন। শ্রীলঙ্কার ৪র্থ ও বৈশ্বিকভাবে ১১শ ক্রিকেটার হিসেবে একদিনের আন্তর্জাতিকে ১০,০০০ রান সংগ্রহ করেন।
বিশ্বকাপে তিলকরত্নে দিলশান এবং উপুল থারাঙ্গা’র ১ম উইকেট জুটিতে ২৮২ রান আসে। ২৬ মার্চ, ২০১১ সালে পল্লেকেলে আন্তর্জাতিক ক্রিকেট স্টেডিয়ামে অনুষ্ঠিত খেলায় জিম্বাবুয়ের বিরুদ্ধে বিশ্বকাপ ক্রিকেটে তারা এ সর্বোচ্চ রানের জুটি গড়েন।
নিচে তিলকরত্নে দিলশানের সকল আন্তর্জাতিক শতকের তালিকা দেখানো হয়েছে।
সাঈদ আনোয়ার

সাঈদ আনোয়ার (‎; জন্ম৬ সেপ্টেম্বর ১৯৬৮) একজন পাকিন্তানী উদ্বোধনী ব্যাটসমান যিনি পাকিস্তান জাতীয় ক্রিকেট দলের ১৯৮৯ থেকে ২০০৩ সাল পর্যন্ত খেলছেন। তিনি ৫৫টি টেস্ট ম্যাচ খেলে ১১টি শতকসহ ৪০৫২ রান সংগ্রহ করেছন। তিনি ২৪৭টি একদিনের আন্তর্জাতিক ক্রিকেট খেলে ৮৮২৪ রান সংগ্রহ করেছেন। তিনি এই সীমিত ওভার খেলায় ২০টি শতক করেছেন যা পাকিস্তানি যে কোন খেলোয়াড়ের চেয়ে বেশি।
১৯৬৯ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য।
ড্রাগ

ড্রাগ () হলো একপ্রকার রাসায়নিক দ্রব্য যা প্রয়োগে প্রাণিদেহের স্বাভাবিক ক্রিয়া প্রভাবান্বিত হয় আর যাত দ্বারা রোগ নাশ হয় বা প্রতিকার হয়, বা পীড়া ও ক্লেশ নিবারণ হয়; ভেষজ দাওয়াই এর অন্তর্ভুক্ত। ড্রাগ মূলত দুই প্রকার: থেরাপিউটিক (রোগনিরাময়কারী) এবং প্রোফাইলেকটিক। মার্কিন যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশনের (FDA) সংজ্ঞার্থ অনুসারে (বাংলায় অনূদিত): "দ্রব্যসমূহ যা রোগ নির্ণয়ে, আরোগ্যে (),
উপশমে (), প্রতিকারে অথবা প্রতিরোধে ব্যবহার করা হয়" এবং "দ্রব্যসমূহ (খাদ্য বাদে) যা মানুষ এবং অন্যান্য প্রাণীর শারীরিক গঠন বা ক্রিয়াকলাপকে প্রভাবিত করতে পারে" তাদের ঔষুধ বলা হয়। তবে বিশ্ব স্বাস্থ্য সংস্থা (হু) ওষুধের সংজ্ঞা এতোটা কঠোর নয়। বিশ্ব স্বাস্থ্য সংস্থা অনুসারে (বাংলায় অনূদিত): "ড্রাগ" শব্দটির বিভিন্ন রকম ব্যবহার হতে পারে। চিকিৎসা বিজ্ঞানে ড্রাগ এমন দ্রব্য যার আরোগ্য () এবং প্রতিরোধের () ক্ষমতা আছে অথবা যা শারীরিক ও মানসিক সুস্থতা বজায় রাখতে সহায়তা করে। আবার ফার্মাকোলজিতে ড্রাগ এমন রাসায়নিক দ্রব্য যা প্রাণিদেহের অথবা কলার জৈবরাসায়নিক এবং শারীরিক প্রক্রিয়াকে পরিবর্তন করতে সক্ষম। আবার সাধারণের মুখে ড্রাগ শব্দটির অর্থ অবৈধ দ্রব্য। যেমন: হেরোইন, ফেনসিডিল, মারিওয়ানা, ইত্যাদি।
রোগের প্রতিষেধক ও প্রতিরোধককেই সচরাচর ড্রাগ হিসাবে অভিহিত করা হলেও প্রচলিত আইনে এর অর্থ ব্যাপকতর। যেমন, ব্রিটিশ আমলে প্রণীত এবং অদ্যাবধি বাংলাদেশে কার্যকর ১৯৪০ খ্রিস্টাব্দের ড্রাগ অ্যাক্ট বা ড্রাগ আইন অনুযায়ী ড্রাগের আইনগত সংজ্ঞার্থ নিম্নরূপ:
যে উদ্দেশ্যেই ব্যবহৃত হোক না কেন, ড্রাগ সাধারণত শরীরের নির্দিষ্ট কিছু স্থানে দেয়া হয়ে থাকে। এগুলোকে ড্রাগের "রুট অফ অ্যাডমিনিস্ট্রেশান" (routes of administration) বলা হয়। কয়েকটি গুরুত্বপূর্ণ রুট হল:
ড্রাগ জীবদেহের উপর কী ক্রিয়া ও প্রতিক্রিয়া সৃষ্টি করে সে সম্পর্কে বিজ্ঞানের বিশেষ শাখা ফার্মাকোলজি আলোচনা করে। এখানে দেখানো হয়: বিভিন্ন মাত্রায় () ড্রাগ একাধারে রোগনিরাময়কারী () আবার বিষাক্তও () হতে পারে। ফার্মাকোলজির দুইটি শাখা:
রাসায়নিক দিক থেকে ড্রাগ একটি ক্রিয়াশীল পদার্থ। তাই বলা হয়, নির্দিষ্ট মাত্রায় ও নির্দিষ্ট রোগে ব্যবহৃত না হলে ড্রাগ পরিণত হয় বিষে। তা কেড়ে নিতে পারে একাধিক জীবন। ড্রাগের যৌক্তিক ব্যবহার তাই একটি গুরুত্বপূর্ণ বিষয় হয়ে দাড়িয়েছে।
ড্রাগ যদি কোনো রোগ নির্ণয়ে (), আরোগ্যে (), প্রতিকারে (), অথবা প্রতিরোধে () নির্দিষ্ট ডোসেজ ফরমে () ব্যবহার করা হয় তখন তাকে বলা হয় পথ্য ()।
ড্রাগের বিনোদনমূলক ব্যবহার () বলতে বোঝায়, ড্রাগকে বিনোদনের উদ্দেশ্যে ইচ্ছাকৃতভাবে ব্যবহার করা। কোনো নিয়ন্ত্রিত দ্রব্যকে () কারো মানসিক অবস্থা পরিবর্তনের জন্য ডাক্তারের পরামর্শ বা পর্যবেক্ষণ ছাড়া ব্যবহার করা হলে সেটি তার বিনোদনমূলক ব্যবহার হবে। সাধারণত অ্যালকোহল, নিকোটিন (তামাক), ক্যাফেইন (চা, কফি) এবং জাতিসংঘের এবং অর্ন্তগত ড্রাগসমূহের বিনোদনমূলক ব্যবহার রয়েছে। সাইকোফার্মাকলোজিস্ট রোনাল্ড কিথ সিয়েগেল অবশ্য একে তুলনা করেন মানুষের অপর তিনটি উদ্যমের সাথে: ক্ষুধা, তৃষ্ণা এবং আশ্রয়। তাই, তার মতে, এসব ড্রাগের প্রতি তীব্র এবং স্থায়ী আসক্তি এগুলোকে ব্যবহারকারীর কাছে খাদ্য, পানি এবং আবাসস্থলের মতো গুরুত্বপূর্ণ করে তুলেছে।
রোকেয়া রহমান কবির

রোকেয়া রহমান কবির (জন্ম: ৪ অক্টোবর ১৯২৫ - মৃত্যু: ২৮ জুলাই ২০০০) বাংলাদেশের একজন নারী উন্নয়ন কর্মী এবং শিক্ষাবিদ। তিনি বৃহত্তর ফরিদপুর অঞ্চলের তৃণমূল নারীদের আর্থ-সামাজিক উন্নয়নে বিশেষ অবদান রেখেছেন।
রোকেয়া রহমান কবির ১৯২৫ সালের ৪ অক্টোবর তারিখ কলকাতায় জন্ম গ্রহণ করেন। তার পিতার নাম মুজিবুর রহমান এবং মাতার নাম জোহরা খাতুন। তার পিতা তৎকালীন ইন্ডিয়ান সিভিল সার্ভিস (আইসিএস) কর্মকর্তা ছিলেন। তিনি দেশ বিভাগের পর ১৯৪৭ সালে বাংলাদেশে চলে আসেন।
রোকেয়া রহমান কবিরের শিক্ষা জীবন শুরু হয় শিয়ালদাহের লরেটো কনভেন্ট-এ। পরবর্তীতে তিনি লেডী ব্রেব্রন কলেজ থেকে ভূগোলে স্নাতক এবং কলকাতা প্রেসিডেন্সি কলেজ থেকে ইতিহাসে স্নাতকোত্তর ডিগ্রী লাভ করেন।
বাংলাদেশে এসে কর্মজীবনের শুরুতে তিনি চট্টগ্রামে একটি স্কুলে শিক্ষকতা শুরু করেন। পরবর্তীতে ইডেন মহিলা কলেজে ইতিহাস বিভাগের প্রধান হিসেবে কলেজে অধ্যাপনায় যোগ দান করেন। পরবর্তী কালে তিনি সরকারি চাকরি ত্যাগ করে গ্রামীণ তৃণমূল নারীদের উন্নয়নে আত্ম নিয়োগ করেন; 'সপ্তগ্রাম নারী স্বনির্ভর পরিষদ' নামে একটি বেসরকারি উন্নয়ন সংস্থার গোড়পত্তন করেন।
এই সংস্থার সদস্য নারীদের আর্থ-সামাজিক উন্নয়নের জন্য তিনি সিল্ক থেকে সুতা, কাপড় ও পোশাক উৎপদনের লক্ষ্যে 'সপ্তগ্রাম সিল্ক উৎপাদন কেন্দ্র' নামে একটি প্রকল্প চালু করেন; যা পরবর্তীতে বেসরকারি উন ্নয়ন সংস্থা 'ব্রাক' অধিগ্রহণ করে।
তিনি বেশ কিছু গবেষণাধর্মী গ্রন্থ রচনা করেছেন; তার মধ্যে:
- ইত্যাদি প্রধান।
তৃণমূল নারীদের উন্নয়নে রোকেয়া রহমানের অবদানের প্রতি শ্রদ্ধা প্রদর্শনের উদ্দেশ্যে রাজবাড়ী জেলার বিসিক শিল্প নগরীতে অবস্থিত বেসরকারি উন্নয়ন সংস্থা ব্রাক-এর শিল্প প্রতিষ্ঠানটি তার নামানুসারে "রোকেয়া রহমান কবির মহিলা উন্নয়ন প্রকল্প" রাখা হয়েছে।
আন্তর্জাতিক মহিলা ক্রিকেট কাউন্সিল

আন্তর্জাতিক নারী ক্রিকেট কাউন্সিল () ১৯৫৮ সালে নারীদের ক্রিকেট পরিচালনাকারী সংস্থারূপে গঠিত হয়। আন্তর্জাতিক ক্রিকেটাঙ্গণে মহিলাদের ক্রিকেটকে আরও জনপ্রিয় করার লক্ষ্যে অস্ট্রেলিয়া, ইংল্যান্ড, নিউজিল্যান্ড এবং দক্ষিণ আফ্রিকা - এই চারটি দেশের মধ্যেকার ক্রিকেট খেলা প্রচলিত ছিল। পরবর্তীতে ২০০৫ সালে আন্তর্জাতিক মহিলা ক্রিকেট কাউন্সিলকে আইসিসি'র সাথে একীভূত করা হয়। এরফলে একই ক্রীড়া সংস্থারূপে ক্রিকেটের মানোন্নয়নে সহযোগিতা ও পরিচালনা করা আরও সহজতর হয়।
নিল অ্যাডকক

নিল অ্যাডকক (; জন্ম: ৮ মার্চ, ১৯৩১ - মৃত্যু: ৬ জানুয়ারি, ২০১৩) একজন দক্ষিণ আফ্রিকান আন্তর্জাতিক ক্রিকেটার যিনি ২৬টি টেস্ট ম্যাচ খেলেছেন। দক্ষিণ আফ্রিকার হয়ে মাত্র ২৬ টেস্ট খেলেই নিয়েছেন ১০৪ উইকেট। গড় ছিল ২১.১০! তিনি প্রথম দক্ষিণ আফ্রিকান খেলোয়াড় যিনি টেস্ট এ ১০০ উইকেট লাভ করেন।
৯৯টি প্রথম-শ্রেণীর ম্যাচে তিনি ৪০৫ উইকেট নিয়েছিলেন ১৭.২৫ গড়ে। ক্রিকেট জীবন থেকে অবসর নেয়ার পর অ্যাডকক ধারাভাষ্যকার হিসেবে যোগ দিয়েছিলেন রেডিওতে। ১৯৬০ সালে ইংল্যান্ডে ইংল্যান্ডের বিপক্ষে টেস্ট সিরিজে ২৬ উইকেট নিয়ে পরের বছর উইজডেনের বর্ষসেরা পাঁচ ক্রিকেটারের একজন হয়েছিলেন তিনি।
২০১৩ সালের ৬ জানুয়ারি, ৮১ বছর বয়সে মারা যান নিল অ্যাডকক।
২০১৩ মহিলা ক্রিকেট বিশ্বকাপ

২০১৩ মহিলা ক্রিকেট বিশ্বকাপ () মহিলা ক্রিকেট বিশ্বকাপের ১০ম আসর। মহিলা ক্রিকেট বিশ্বকাপের এ প্রতিযোগিতাটি স্বাগতিক ভারতে তৃতীয়বারের মতো ৩১ জানুয়ারি-১৭ ফেব্রুয়ারি, ২০১৩ সালে অনুষ্ঠিত হয়। এরপূর্বে ভারত ১৯৭৮ এবং ১৯৯৭ সালে মহিলা ক্রিকেট বিশ্বকাপের স্বাগতিক দেশের মর্যাদা পেয়েছিল। প্রতিযোগিতায় অস্ট্রেলিয়ার নারীরা ৬ষ্ঠবারের মতো ট্রফি জয় করে। চূড়ান্ত খেলায় তারা ওয়েস্ট ইন্ডিজ মহিলা দলকে ১১৪ রানের বিশাল ব্যবধানে পরাভূত করে।
অস্ট্রেলিয়া, ইংল্যান্ড, স্বাগতিক দেশ ভারত এবং নিউজিল্যান্ড - এ চারটি দল বিশ্বকাপ প্রতিযোগিতায় ইতোমধ্যেই স্থান করে নিয়েছে। তাদের সাথে রয়েছে শ্রীলঙ্কা, দক্ষিণ আফ্রিকা, পাকিস্তান এবং ওয়েস্ট ইন্ডিজ মহিলা দল। দল চারটি বাংলাদেশে অনুষ্ঠিত ২০১১ সালের মহিলা ক্রিকেট বিশ্বকাপ বাছাইপর্ব থেকে বিশ্বকাপে অংশগ্রহণের জন্যে যোগ্যতা অর্জন করে। উক্ত দলগুলো ২০১২ সালের আইসিসি মহিলা বিশ্ব টুয়েন্টি২০ ক্রিকেট প্রতিযোগিতায় অংশ নিয়েছিল।
বিশ্বকাপ শুরুর পূর্বে দলগুলো আটটি প্রস্তুতিমূলক খেলায় অংশ নেয়।
নিচের ৮টি ম্যাচ বিশ্বকাপ শুরুর আগে খেলা হয় (এই ম্যাচগুলি ওডিআই এর মর্যাদাভুক্ত নয়)।
প্রতি গ্রুপে শীর্ষস্থানীয় তিনটি দল সুপার সিক্স পর্বে খেলবে। সুপার সিক্স থেকে শীর্ষস্থানীয় দুই দল ফাইনালে অংশ নিবে।
মফিজুল্লাহ্‌ কবীর

অধ্যাপক মফিজুল্লাহ্‌ কবীর (জন্ম: ২৮ ফেব্রুয়ারি, ১৯২৫ - মৃত্যু: ৮ আগস্ট, ১৯৮৬) বাংলাদেশের একজন প্রখ্যাত ইতিহাসবিদ ও শিক্ষাবিদ। তিনি এশিয়াটিক সোসাইটি অব পাকিস্তান এবং এশিয়াটিক সোসাইটি অব বাংলাদেশ-এর সাধারণ সম্পাদক, কোষাধ্যক্ষ, সহ-সভাপতি এবং সভাপতি ছিলেন।
মফিজুল্লাহ্‌ কবীর ১৯২৫ সালের তৎকালীন ২৮ ফেব্রুয়ারি নোয়াখালী বর্তমান লক্ষ্মীপুর শহরে জন্ম গ্রহণ করেন।
মফিজুল্লাহ্‌ কবীর ১৯৪১ সালে তৎকালীন উচ্চ মাদ্রাসা বোর্ডে এবং ১৯৪৩ সালে ইন্টারমিডিয়েট বোর্ডে সম্মিলিত মেধা তালিকায় প্রথম স্থান অধিকার করে উত্তীর্ণ হন। তিনি ঢাকা বিশ্ববিদ্যালয়ের ইতিহাস বিভাগ হতে ১৯৪৬ সালে স্নাতক (সম্মান) ও ১৯৪৭ সালে স্নাতকোত্তর ডিগ্রী লাভ করেন। লন্ডন বিশ্ববিদ্যালয়ের প্রাচ্য ও আফ্রিকান শিক্ষা বিদ্যালয় হতে তিনি ১৯৯৫ সালে পিএইচডি ডিগ্রী অর্জন করেন। প্রথম জীবনে মাদ্রাসায় শিক্ষা লাভের ফলে তিনি আরবী ও ফার্সী ভাষায় চমৎকার ব্যুৎপত্তি লাভ করেছিলেন; পরবর্তীতে তিনি জার্মান ভাষায়ও দক্ষতা অর্জন করেন।
তিনি ১৯৫০ সালে কর্ম জীবনের শুরু থেকেই ঢাকা বিশ্ববিদ্যালয়ের ইতিহাস বিভাগে অধ্যাপনা করতেন এবং মৃত্যুর পূর্ব পর্যন্ত এই চাকরিতেই বহাল ছিলেন। তিনি চাকরি কালীন সময় এই বিভাগে দুই বার বিভাগীয় প্রধানের দায়িত্ব পালনের পাশাপাশি ঢাকা বিশ্ববিদ্যালয়ের প্রথম উপ-উপাচার্য হিসেবে ৩০.১১.১৯৭৬ হতে ০৩.০২.১৯৮১ পর্যন্ত দায়িত্ব পালন করেছেন। এছাড়াও তিনি ঢাকা জাদুঘর (বাংলাদেশ জাতীয় জাদুঘর)-এর 'অনারারী কিউরেটর' হিসেবেও দীর্ঘ সময় ধরে দায়িত্ব পালন করেছেন।
ইসলাম ও খিলাফত উল্লেখযোগ্য গ্রন্থ।
নিনটেন্ডো

এরপর আর পিছনে ফিরে তাকাতে হয়নি নিনটেন্ডো এর। একে একে তারা প্রকাশ করে গেম বয়, গেম বয় কালার, গেম বয় এডভান্সড, সুপার নিনটেন্ডো এন্টারটেইনমেন্ট সিস্টেম, নিনটেন্ডো ডিএস, উইই, উইই ইউ, নিনটেন্ডো সুইচ এর মতো জনপ্রিয় সব গেমিং কনসোল। ফলে তৈরি হয় বিখ্যাত কিছু গেম ফ্রেঞ্চাইজ। যেমন- মারিও, ডঙ্কি কং, দ্য লেজেন্ড অব জেলডা, মেট্রয়েড, ফায়ার এম্বলেম, কারবি, পোকেমন, সুপার স্ম্যাশ ব্রোস., অ্যানিমেল ক্রসিং, জেনোব্লেড ইত্যাদি।
এডওয়ার্ড গিবন

এডওয়ার্ড গিবন (২৭ এপ্রিল ১৭৩৭ - ১৬ জানুয়ারি ১৭৯৪) ছিলেন একজন ইংরেজ ইতিহাসবিদ এবং ব্রিটিশ সংসদ সদস্য। তার সর্বাধিক গুরুত্বপূর্ণ কাজ "রোমান সাম্রাজের ক্ষয় ও পতনের ইতিহাস" ৬টি খণ্ডে ১৭৭৬ ও ১৭৮৮ এর মধ্যে প্রকাশিত হয়। গ্রন্থটি এর লেখার উৎকর্ষ, এর বিদ্রুপাত্বক লেখার ধরন, প্রাথমিক তথ্যসূত্রের ব্যবহার, সংগঠিত ধর্মের প্রতি তার সরাসরি সমালোচনার জন্য সমধিক পরিচিত।
রাউল কাস্ত্রো

রাউল কাস্ত্রো (জন্ম: জুন ৩, ১৯৩১) কিউবার রাষ্ট্রপতি এবং ফিদেল কাস্ত্রোর ভাই। ১৯৪৯ সালে তরুণ ফিদেল কাস্ত্রো কিউবার ক্ষমতায় থাকার সময় তার ছায়াসঙ্গী হয়েছিলেন ২৭ বছর বয়সী ভাই রাউল কাস্ত্রো। ২০০৮ সালে অসুস্থতার কারণে কিউবার অবিসংবাদিত নেতা ও সাবেক প্রেসিডেন্ট ফিদেল কাস্ত্রো রাউলের কাছে ক্ষমতা হস্তান্তর করেন। দায়িত্ব নেওয়ার পর থেকেই রাউল কাস্ত্রো দেশে ব্যাপক অর্থনৈতিক সংস্কার শুরু করেন। তরুণ হিসেবে কমিউনিস্ট কিউবার যে যুদ্ধ শুরু করেছিলেন, বৃদ্ধ বয়সেও তাই চালিয়ে যাচ্ছেন।
রাউল কাস্ত্রো কিউবার একদলীয় রাজনৈতিকব্যবস্থার প্রতি নিজের অবস্থানে রয়েছেন। কিউবার ক্ষমতাসীন কমিউনিস্ট পার্টির সম্মেলনে বলেন, যুক্তরাষ্ট্রের সাম্রাজ্যবাদ ঠেকানো এবং সমাজতান্ত্রিক শাসনব্যবস্থা চালু রাখার জন্য একদলীয় ব্যবস্থা বহাল থাকবে। একাধিক রাজনৈতিক দলকে কার্যক্রম পরিচালনার সুযোগ দিলে কিউবার স্বাধীনতা ও সমাজতান্ত্রিক কাঠামো হুমকির মুখে পড়তে পারে। তবে ক্ষমতাসীন কমিউনিস্ট পার্টির ভেতরে আরও বেশি গণতান্ত্রিক চর্চা এবং খোলামেলা বিতর্কের প্রয়োজন আছে।
ভিসেন্তে দেল বোস্কে

ভিসেন্তে দেল বোস্কে গোনসালেস, প্রথম মার্কেস্সেত অব দেল বোস্কে (; ; জন্ম: ২৩ ডিসেম্বর, ১৯৫০) স্পেনের সাবেক ফুটবল খেলোয়াড়। স্পেনের জাতীয় ফুটবল দলে খেলেছেন। এছাড়াও তিনি লা লিগায় রিয়াল মাদ্রিদ, কর্দোবা এবং ক্যাসেলনের পক্ষ হয়েও মাঠে নেমেছেন। বিশ্ব ফুটবল অঙ্গনে তিনি দেল বোস্কে নামেই পরিচিত ব্যক্তিত্ব। ৩১ জুলাই ২০১৬ পর্যন্ত তিনি স্পেনের জাতীয় ফুটবল দলের কোচ হিসেবে দায়িত্ব পালন করেছেন।
ব্যক্তিগত জীবনে বিবাহিত দেল বোস্কে "মারিয়া দে লা সান্তিসিমা ত্রিনিদাদ লোপেস"কে বিয়ে করেন। তাদের সংসারে দুই পুত্র এবং এক কন্যা সন্তান রয়েছে। তন্মধ্যে একটি পুত্র স্নায়ুবৈকল্যে ভুগলেও সুস্থই রয়েছে।
স্পেনিশ ফুটবল লীগ পদ্ধতি লা লিগায় মধ্যমাঠের খেলোয়াড় হিসেবে দেল বোস্কে ৪৪১টি খেলায় অংশগ্রহণ করে ৩০ গোল করেন। খেলোয়াড়ী জীবনে কাস্তিলা সিএফ, কর্দোবা, কাস্তেয়োন এবং রিয়াল মাদ্রিদে খেলেছেন তিনি। ঘরোয়া ফুটবলে লা লিগায় পাঁচবার ১৯৭৪-৭৫, ১৯৭৫-৭৬, ১৯৭৭-৭৮, ১৯৭৮-৭৯, ১৯৭৯-৮০ মৌসুমে এবং কোপা দেল রেতে চারবার ১৯৭৩-৭৪, ১৯৭৪-৭৫, ১৯৭৯-৮০, ১৯৮১-৮২ মৌসুমে রিয়াল মাদ্রিদের খেলোয়াড় হিসেবে শিরোপা বিজয়ে অংশ নেন।
আন্তর্জাতিক পর্যায়ে স্পেন জাতীয় ফুটবল দলের পক্ষ হয়ে ১৮টি খেলায় অংশ নেন। তন্মধ্যে একবার গোল করতে সমর্থ হয়েছিলেন তিনি। স্পেনের পক্ষ হয়ে উয়েফা ইউরো ১৯৮০-তে অংশ নিয়েছিলেন বোস্কে। কিন্তু স্পেন দলটি গ্রুপ পর্বেই প্রতিযোগিতা থেকে বাধ্য হয়েছিল।
১১ মার্চ, ২০০৮ সালে দেল বোস্কে ঘোষণা দেন যে তিনি স্পেন দলের কোচের দায়িত্ব পালন করবেন। পরবর্তীতে ১৫ জুলাই, ২০০৮ সালে নিশ্চিত করা হয় যে তিনি লুইস আরাগোনেজের স্থলাভিষিক্ত হচ্ছেন।
স্পেন ২০১০ সালের বিশ্বকাপ ফুটবলের বাছাই-পর্বে উয়েফা অঞ্চলের গ্রুপ-৫ থেকে সফলভাবে উত্তীর্ণ হয় এবং ৬ পয়েন্ট নিয়ে শীর্ষস্থান দখল করে। এ পর্যায়ে তারা বসনিয়া ও হারজেগোভিনা, আর্মেনিয়া, সার্বিয়া - এ তিনটি দলের বিপক্ষে জয়লাভ করেছিল। তন্মধ্যে তিনি সার্বিয়া দলের বিপক্ষে অতিরিক্ত খেলোয়াড় হিসেবে বোজান ক্রিককে অভিষেক ঘটিয়েছিলেন। পরবর্তী পর্বে এস্তোনিয়া ও বেলজিয়ামকে হারিয়ে শতভাগ জয় নিয়ে ফিফা বিশ্বকাপের চূড়ান্ত পর্বে ঠাঁয় পায় দলটি।
১৬ জুন বিশ্বকাপ ফুটবলে স্পেনের বিপক্ষে সুইজারল্যান্ড ১-০ গোলে জয় পায়। এরপর স্পেন গ্রুপ-এইচ থেকে পরের দুই খেলায় জয়ী হয়ে নক-আউটভিত্তিক ১৬ দলে পৌঁছে। পর্তুগালকে ১-০ গোলে হারিয়ে কোয়ার্টার ফাইনালে প্যারাগুয়েকে ১-০ ব্যবধানে হারায়। ৭ জুলাইয়ের সেমি-ফাইনালে জার্মানিকে ১-০ গোলে হারিয়ে বিশ্বকাপের ইতিহাসে প্রথমবারের মতো ফাইনাল নিশ্চিত করে। টোটাল ফুটবলের দেশ নেদারল্যান্ডকে চূড়ান্ত খেলার অতিরিক্ত সময়ে আন্দ্রেস ইনিয়েস্তা‎‎'র জয়সূচক গোলে ২০১০ সালের বিশ্বকাপ ফুটবলের নতুন চ্যাম্পিয়ন হয়।